open-index/open-wikipedia-markdown huggingface dataset:
চাইৰীনী (শ্ৰুতিকথা)

চাইৰীনী (/saɪˈriːni/, sy-REE-nee) বা /kaɪˈriːni/, ky-REE-nee; ইংৰাজী: Cyrene) শব্দটো উত্তৰ আফ্ৰিকাৰ পূৱ লিবিয়াৰ গ্ৰীক উপনিবেশ চাইৰিনৰ ব্যুৎপত্তি বুলি গণ্য কৰা হয়। গ্ৰীক পৌৰাণিক কাহিনী অনুসৰি তেওঁ এগৰাকী থেছালিয়ান ৰাজকুমাৰী৷ তেওঁৰ সন্মানত এপ'ল' দেৱতাই প্ৰতিষ্ঠা আৰু নামকৰণ কৰা চাইৰিনৰ তেওঁ ৰাণী হৈছিল। থেৰাৰ পৰা লোকে বসতি স্থাপন কৰা এই চহৰখনৰ কাহিনীটো সম্পূৰ্ণৰূপে প্ৰমাণবিহীন।

## পৰিয়াল
পিণ্ডাৰৰ নৱম পাইথিয়ান অডত (ninth Pythian ode) লিপিবদ্ধ কৰা তথ্য অনুসৰি চাইৰীনী আছিল লেপিথৰ ৰজা হাইপচিয়াছ আৰু নাইয়াড ক্লিডানোপৰ কন্যা। এপলনিয়াছ ৰোডিয়াছৰ মতে তেওঁৰ লাৰিছা নামৰ এগৰাকী ভগ্নীও আছিল। চাইৰীনীৰ অন্য ভগ্নীসকল হৈছে থেমিষ্টো, আলকায়া আৰু আস্তিয়াগিয়া।

এপ’ল’ দেৱতাৰ ঔৰসত তেওঁ এৰিষ্টিয়াছ আৰু ইডমনক জন্ম দিছিল। এৰিষ্টিয়াছ পশুপালন, মৌপালন আৰু পনীৰ উৎপাদনৰ দেৱতা হৈ পৰিছিল। ইডমন এজন বিখ্যাত শিল্পী হৈছিল। এপলনিয়াছ ৰোডিয়াছৰ মতে যে দম্পতীহালৰ আন এজন পুত্ৰও আছিল যাৰ নাম আছিল অটুকাচ।

## কিংবদন্তি
চাইৰীনী আছিল থেছালিয়ান ৰাজকুমাৰী, হাইপচিয়াছৰ কন্যা। তেওঁ আৰ্টিমিচ দেৱীৰ সংগী আছিল, আৰ্টিমিচে তেওঁক দুটা চিকাৰী উপহাৰ দিছিল।

এবাৰ এটা সিংহই তেওঁৰ পিতৃৰ ভেড়াবোৰক আক্ৰমণ কৰিছিল, তেতিয়া তেওঁ সিংহটোৰ লগত মল্লযুঁজ কৰিছিল আৰু সেই সিংহটোক হত্যা কৰিছিল। সেই সময়ত তাত উপস্থিত থকা এপ'ল' দেৱতাই তেওঁৰ সাহস আৰু দক্ষতাত মোহিত হৈ প্ৰেমত পৰিল আৰু তেওঁক বিয়া পতাৰ কথা ভাবিলে৷ তেওঁ চিৰনৰ (Chiron, মুখ্য পুৰোহিত) পৰামৰ্শ আৰু অনুমোদন লৈ তেওঁক উত্তৰ আফ্ৰিকালৈ লৈ যায়। এপ'ল' দেৱতাই তালৈ নি তেওঁক এখন উৰ্বৰ আৰু চহকী ভূমিৰ ৰাণী পাতিলে আৰু পিছত এপ'ল'ৰ পত্নী এফ্ৰোডাইটিয়ে দুয়োকে আদৰি লৈছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
ছু চাংলান

**ছু চাংলান** চীনৰ গুৱাংডংৰ ফ’ছানৰ বিশেষকৈ মহিলাৰ অধিকাৰৰ দিশত কাম কৰা এগৰাকী চীনা নাগৰিক অধিকাৰ কৰ্মী। 

## নেপথ্য
ছুৱে গুৱাংচিত জন্মগ্ৰহণ কৰিছিল আৰু এদশকৰো অধিক সময় প্ৰাথমিক বিদ্যালয়ৰ শিক্ষক হিচাপে কাম কৰিছিল। ২০০৫ চনত স্থানীয় কৰ্তৃপক্ষই তেওঁৰ গৃহ গাঁও ফোশানৰ সংশানত কৃষিভূমি জব্দ কৰাৰ পিছত মানৱ অধিকাৰ সক্ৰিয়তাৰ সৈতে জড়িত হৈ পৰে। তেওঁ নিজে আইন পঢ়িছিল, আৰু পিছলৈ আন মহিলাসকলক ভূমি অধিকাৰ সুৰক্ষা বিচৰাত সহায় কৰিবলৈ আৰম্ভ কৰিছিল। পিছৰ কেইবছৰমানৰ ভিতৰত ছুৱে ঘৰুৱা হিংসা, যৌন সৰবৰাহ আৰু যৌন নিৰ্যাতনকে ধৰি অন্যান্য মহিলা অধিকাৰৰ বিষয়সমূহৰ প্ৰতি চৰকাৰৰ সঁহাৰি উন্নত কৰাৰ বাবে প্ৰচাৰ চলাইছিল আৰু সেই গোচৰসমূহৰ ভুক্তভোগীসকলক আইনী পৰামৰ্শ আগবঢ়াইছিল।

২০১৪ চনৰ পৰা ২০১৭ চনৰ ভিতৰত তেওঁ হংকঙৰ গণতন্ত্ৰ সমৰ্থক ছাতি আন্দোলনক সমৰ্থন কৰি ছ'চিয়েল মিডিয়াত বাৰ্তা পোষ্ট কৰাৰ পিছত "ৰাষ্ট্ৰীয় ক্ষমতা বিধ্বস্ত কৰাৰ বাবে উচটনি দিয়াৰ" অপৰাধত নানহাই ডিটেনচন চেণ্টাৰত তিনি বছৰৰ কাৰাদণ্ড ভুগিছিল।

## কাৰাবাস
২০১৪ চনৰ ১২ ছেপ্টেম্বৰ আৰু ৫ অক্টোবৰত ছুক আৰক্ষীয়ে সোধা-পোছা কৰে।২০১৪ চনৰ ২৭ অক্টোবৰত তেওঁক আটক কৰি চাৰিজন আৰক্ষী বিষয়াই "কাজিয়া বাছি লোৱা আৰু অশান্তিৰ সৃষ্টি কৰা"ৰ সন্দেহত নানহাই গুইচেং স্থানীয় আৰক্ষী থানালৈ লৈ যায় । তেওঁৰ অৱস্থাৰ তথ্য পৰিয়ালৰ পৰা ৰখা হৈছিল। ২০১৪ চনৰ ৩ ডিচেম্বৰত ছুৰ বিৰুদ্ধে আনুষ্ঠানিকভাৱে "বিধ্বংসীতাক উচটনি দিয়াৰ" অভিযোগ উত্থাপন কৰা হয় আৰু ২০১৭ চনৰ ৩১ মাৰ্চত ফ'ছান চহৰৰ মধ্যৱৰ্তী জনসাধাৰণৰ আদালতত সহকৰ্মী চেন কিটাংৰ সৈতে বিচাৰ কৰা হয়।

২০১৭ চনৰ ৮ জুনত আদালতে তেওঁৰ আপীলৰ শুনানিৰ বাবে কৰা অনুৰোধ নাকচ কৰে।
## তথ্যসূত্ৰ

শ্ৰেণী:চীন দেশৰ নাৰী অধিকাৰ কৰ্মী
নিৱৰুতি ৰায়

**নিৱৰুতি ৰায়**  ( জন্ম প্ৰায় ১৯৬৯) ইণ্টেল ইণ্ডিয়াৰ মুৰব্বী আৰু ইণ্টেল ফাউণ্ড্ৰি চাৰ্ভিচেছৰ উপ-সভাপতি আছিল। ভাৰতৰ মহিলাসকলৰ বাবে সৰ্বোচ্চ 
অসামৰিক সন্মান নাৰী শক্তিপুৰস্কাৰ লাভ কৰিছে।

## কৰ্ম জীৱন
নিৱৰুতি ৰায়ৰ প্ৰায় ১৯৬৯ চনত ভাৰতৰ উত্তৰ প্ৰদেশ ৰাজ্যৰ গোৰখপুৰত জন্মগ্ৰহণ কৰে। লক্ষ্ণৌ বিশ্ববিদ্যালয়ত অধ্যয়ন কৰিছিল। তাৰ পিছত তেওঁ বিবাহপাশত আবদ্ধ হয় আৰু বিশৰ দশকত আমেৰিকালৈ গুচি যায় আৰু নিউয়ৰ্কৰ ৰেনচেলাৰ পলিটেকনিক ইনষ্টিটিউটৰ পৰা গণিত আৰু অপাৰেচন গৱেষণাত বি এছ চি ডিগ্ৰী লাভ কৰে আৰু তাৰ পিছত অৰেগন ষ্টেট ইউনিভাৰ্চিটিত অভিযান্ত্ৰিক বিষয়ত স্নাতকোত্তৰ ডিগ্ৰী লাভ কৰে।[ ১৯৯৪ চনত ইণ্টেলত কাম কৰিবলৈ আৰম্ভ কৰে আৰু ২০০৫ চনত কৰ্ণাটকৰ ৰাজধানী চহৰ বেংগালুৰুলৈ গুচি যায়। পিছৰ বছৰত তেতিয়াৰ ৰাষ্ট্ৰপতি মনমোহন সিঙে তেওঁক ভাৰতৰ বহিঃৰাজ্যৰ নাগৰিক হিচাপে স্থায়ী ভিছাৰ মৰ্যাদা প্ৰদান কৰে।

২০২২ চনলৈকে তেওঁ ইণ্টেল ইণ্ডিয়াৰ মুৰব্বী আৰু ইণ্টেল ফাউণ্ড্ৰি চাৰ্ভিচেছৰ উপ-সভানেত্ৰী আছিল, ৭,০০০ খন বিদ্যালয়ত ১৫০,০০০ তকৈ অধিক ছাত্ৰ-ছাত্ৰীক প্ৰশিক্ষণ দিছিল। ইয়াৰ আগৰ বছৰত তেওঁ দ্য হিন্দু বিজনেছ লাইনক কৈছিল "ভাৰত আমেৰিকাৰ বাহিৰৰ ইণ্টেলৰ বাবে আটাইতকৈ ডাঙৰ আৰ এণ্ড ডি হাউচ আৰু আমি বৃদ্ধি পাইছো"। টাটা টেকন'লজিছৰ পৰিচালনা সমিতিতো যোগদান কৰে।

২০২২ চনৰ আন্তঃৰাষ্ট্ৰীয় নাৰী দিৱসত ৰায়ে ৰাষ্ট্ৰপতি ৰামনাথ কোবিন্দৰ পৰা নাৰী শক্তিৰ সন্মান লাভ কৰে আৰু লগতে আন ২৮ গৰাকী মহিলাও লাভ কৰে, য'ত শোভা গাষ্টিও কৰ্ণাটকৰ। গ্ৰাম্য ব্ৰডবেণ্ড ইণ্টাৰনেট সংযোগ আৰু অৰ্ধপৰিবাহী চিপৰ উদ্ভাৱনৰ বাবে তেওঁ স্বীকৃতি লাভ কৰিছিল।

## তথ্যসূত্ৰ
নীৰজা মাধৱ

**নীৰজা মাধৱ**  ; উত্তৰ প্ৰদেশৰ এগৰাকী ভাৰতীয় লেখিকা, তেওঁ হিন্দী ভাষাত লিখে। মাধৱে ২০২২ চনত ২০২১ চনৰ নাৰী শক্তি পুৰাস্কাৰ লাভ কৰে।

## কেৰিয়াৰ
নীৰজা মাধৱ উত্তৰ প্ৰদেশত থাকে আৰু হিন্দী ভাষাত লিখে। তেওঁৰ গ্ৰন্থসমূহৰ ভিতৰত *ইয়ামদীপ* (২০০২), *গেশ্বে জম্পা* (২০০৬) আৰু *ডায়েৰী অৱ ৫-অৱৰ্ণা মহিলা কনিষ্টবল* (২০১০) আদি।

*ইয়ামদ্বীপ* উপন্যাসখন তৃতীয় লিংগৰ প্ৰতি চিন্তিত আৰু ইয়ে মাধৱক তৃতীয় লিংগৰ অধিকাৰৰ বাবে প্ৰচাৰ চলাবলৈ নেতৃত্ব দিয়ে। অৱশেষত ২০১৪ চনত উচ্চতম ন্যায়ালয়ে তৃতীয় লিংগৰ মানৱ অধিকাৰক স্বীকৃতি দিয়ে। *গেশ্বে জম্পা* ভাৰতত থকা তিব্বতী শৰণাৰ্থীসকলৰ বিষয়ে আৰু ইয়াক বাৰাণসীৰ কেন্দ্ৰীয় উচ্চ তিব্বতী অধ্যয়ন প্ৰতিষ্ঠানৰ পাঠ্যক্ৰমত শিকোৱা হয়। 

২০২২ চনত আন্তঃৰাষ্ট্ৰীয় নাৰী দিৱসৰ দিনা ৰাষ্ট্ৰপতি ৰামনাথ কোবিন্দৰ দ্বাৰা ভাৰতৰ মহিলাৰ বাবে ২০২১ চনৰ সৰ্বোচ্চ অসামৰিক নাৰী শক্তি পুৰস্কাৰ সন্মানেৰে  মাধৱক সন্মানিত কৰা হৈছিল।

## তথ্যসূত্ৰ
লি কিয়াওচু

**লি কিয়াওচু** (; জন্ম: ১৩ জানুৱাৰী ১৯৯১, বেইজিং) এগৰাকী চীনা শ্ৰমিক আৰু মহিলা অধিকাৰ কৰ্মী আৰু শ্ৰমিক বিষয়ৰ গৱেষক। ২০২০ চনৰ প্ৰথমাৰ্ধত চাৰি মাহৰ বাবে আৰু ২০২১ চনৰ ফেব্ৰুৱাৰী মাহত পুনৰ কৰ্তৃপক্ষই দুয়োটা গোচৰতে ৰাষ্ট্ৰীয় নিৰাপত্তাৰ অভিযোগত আটক কৰি ৰাখিছিল। এইবোৰৰ কাৰণ আছিল তেওঁৰ সংগী জু জিয়ঙকে ধৰি কৰ্মীসকলৰ সৈতে সম্পৰ্ক, যি ২০১৯ চনৰ ডিচেম্বৰ মাহত দক্ষিণ-পূব চহৰ জিয়ামেনত গোপনে লগ হৈ "চীনত গণতান্ত্ৰিক পৰিৱৰ্তন"ৰ বিষয়ে আলোচনা কৰিছিল। ২০২৪ চনৰ ফেব্ৰুৱাৰী মাহত লিক "ৰাষ্ট্ৰীয় ক্ষমতা বিধ্বস্ত কৰাৰ বাবে উচটনি দিয়াৰ" অপৰাধত তিনি বছৰ আৰু আঠ মাহৰ কাৰাদণ্ড বিহা হয়। শাস্তি সম্পূৰ্ণ কৰাৰ পিছত ২০২৪ চনৰ আগষ্ট মাহত তেওঁক মুকলি কৰি দিয়া হয়।

২০১৭ চনত লিয়ে অন্যান্য স্বেচ্ছাসেৱকৰ সৈতে কাম কৰিছিল বিশেষভাৱে ঠাণ্ডা শীতকালত বেইজিঙৰ কৰ্তৃপক্ষই উচ্ছেদ কৰা হাজাৰ হাজাৰ প্ৰব্ৰজিত শ্ৰমিকৰ বাবে বিনামূলীয়া বা সস্তা গৃহ বিচাৰি উলিওৱাৰ কাম কৰিছিল।  ২০১৮ চনত তেওঁ যৌন নিৰ্যাতনৰ গোচৰৰ তথ্য সংকলন কৰে আৰু চীনত মি টু আন্দোলনৰ সমৰ্থনত প্ৰতিবেদনৰ খচৰা প্ৰস্তুত কৰে। ৯৯৬ কৰ্মঘণ্টা ব্যৱস্থাৰ বিৰুদ্ধে কৰা প্ৰচেষ্টাতো তেওঁ অংশগ্ৰহণ কৰিছিল।

২০২০ চনৰ আৰম্ভণিতে লিয়ে তেওঁৰ সংগী, আইনী কৰ্মী তথা বিশ্ববিদ্যালয়ৰ প্ৰাক্তন প্ৰবক্তা জু জিয়ঙৰ এখন ৰচনা প্ৰচাৰ কৰিছিল, য’ত চীনৰ নেতা ছি জিনপিঙক ক’ভিড-১৯ৰ প্ৰাদুৰ্ভাৱৰ সৈতে মোকাবিলা কৰাৰ ক্ষেত্ৰত বিশেষভাৱে অযোগ্যতাৰ অভিযোগ উত্থাপন কৰি পদত্যাগ কৰিবলৈ আহ্বান জনাইছিল।

## তথ্যসূত্ৰ

শ্ৰেণী:চীন দেশৰ নাৰী অধিকাৰ কৰ্মী
মণিকৰ্ণিকা: দ্য কুইন অফ ঝান্সী

*মণিকৰ্ণিকা: দ্য কুইন অফ ঝান্সী *'  () ২০১৯ চনৰ ভাৰতীয় হিন্দী ভাষাৰ এখন মহাকাব্যিক ঐতিহাসিক জীৱনীমূলক একচন নাট্যধৰ্মী ছবি। এইখন ঝান্সীৰ ৰাণী লক্ষ্মীবাইৰ জীৱনৰ আধাৰত নিৰ্মিত। পৰিচালনা কৰিছে কৃষ্ণ জাগৰলামুদী আৰু কংগনা ৰানাৱতে। চিত্ৰনাট্য ভি বিজয়েন্দ্ৰ প্ৰসাদৰ। প্ৰযোজনা কৰিছে জী ষ্টুডিঅ'ই। ৰানাৱতে পৰিচালনাৰ উপৰিও শিৰোনাম চৰিত্ৰতো অভিনয় কৰিছে।

মণিকৰ্ণিকা ২০১৯ চনৰ ২৫ জানুৱাৰীত বিশ্বৰ ৫০খন দেশৰ ৩৭০০খন পৰ্দাত মুক্তি পাইছিল। ছবিখনে আন্তঃৰাষ্ট্ৰীয় পৰ্যায়ত আৰু ভাৰতৰ ছবিগৃহত মধ্যমীয়া প্ৰদৰ্শন কৰিছিল। ভাৰতৰ মহিলা পৰিচালিত ছবি হিচাপে এই ছবিখনে প্ৰথম সপ্তাহত সৰ্বাধিক সংগ্ৰহৰ অভিলেখ গঢ়িছে। ২০২০ চনৰ জানুৱাৰী মাহত জাপানৰ সৰ্বোচ্চ ভাৰতীয় অ’পেনাৰ ছবি হিচাপে পৰিগণিত হয়। ভাৰতৰ মহিলাকেন্দ্ৰিক ছবিসমূহৰ ভিতৰত ই অন্যতম সৰ্বাধিক উপাৰ্জনকাৰী ছবি।

ছবিখনে সমালোচকৰ ইতিবাচক সঁহাৰি পায়। এইখনক বুচেন আন্তঃৰাষ্ট্ৰীয় ফেণ্টাষ্টিক ফিল্ম মহোৎসৱৰ বাবে নিৰ্বাচিত কৰা হৈছিল। ৰাণী লক্ষ্মীবাইৰ চৰিত্ৰত ৰাণাউতে ৬৭তম ৰাষ্ট্ৰীয় চলচ্চিত্ৰ বঁটাত শ্ৰেষ্ঠ অভিনেত্ৰীৰ বঁটা লাভ কৰাৰ উপৰিও সমালোচকৰ ব্যাপক প্ৰশংসা পায়।

## তথ্য সংগ্ৰহ

## বাহ্যিক সংযোগ
* 
* Manikarnika: The Queen of Jhansi on Bollywood Hungama
*  

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
শ্ৰেণী:জীৱনীমূলক চলচ্চিত্ৰ
লিয়াং জুন

**লিয়াং জুন** (জন্ম-১৯৪৫) চীনত মহিলাৰ শিক্ষাৰ অধিকাৰৰ বাবে প্ৰচাৰ চলোৱাৰ লগতে হেনান কমিউনিটি এডুকেশ্যন ৰিচাৰ্চ চেণ্টাৰ আৰু চীনৰ প্ৰথম মহিলা ইতিহাস সংগ্ৰহালয় হেনান উইমেন এণ্ড চিলড্ৰেন এক্টিভিটি চেণ্টাৰ দুয়োটাৰে সহ-প্ৰতিষ্ঠা কৰিছিল।

## জীৱনী
১৯৪৫ চনত হেনানৰ ইয়াং কাউণ্টিত লিয়াঙ জুনৰ জন্ম হৈছিল। ১৯৬৮ চনত বেইজিং নৰ্মেল বিশ্ববিদ্যালয়ৰ ইতিহাস বিভাগৰ পৰা তেওঁ স্নাতক ডিগ্ৰী লাভ কৰে। ১৯৮৫ চনৰ পৰা তেওঁ হেনান মহিলা কেডাৰ স্কুলত অধ্যাপনা কৰে আৰু অৱশেষত তেওঁক উপ-ৰাষ্ট্ৰপতিৰ ভূমিকালৈ পদোন্নতি দিয়া হয়। শিক্ষক হিচাপে থকা সময়ছোৱাত তেওঁ গ্ৰাম্য সম্প্ৰদায়লৈ গৈ মহিলাসকলৰ সৈতে কথা পাতিছিল, আৰু মহিলা কাৰিকৰী শ্ৰমিক সংস্থা, মহিলা কেডাৰ সংস্থা, মহিলা শিক্ষক সংস্থা আৰু মহিলা চিকিৎসা কৰ্মী সংস্থা আদি পেছাদাৰী সংস্থাসমূহক বক্তৃতা দিছিল।

১৯৮০ চনৰ পৰা চীনত মহিলাৰ অধিকাৰ, আৰু বিশেষকৈ শিক্ষাৰ অধিকাৰৰ পোষকতা কৰা লিয়াঙে ১৯৯৮ চনত হেনান কমিউনিটি এডুকেচন ৰিচাৰ্চ চেণ্টাৰৰ সহ-প্ৰতিষ্ঠাপক হয়। এই কেন্দ্ৰটোৱে গ্ৰাম্য অঞ্চলৰ মহিলাসকলক সমবায় স্থাপনৰ বাবে সহায় কৰাৰ লগতে ঘৰুৱা হিংসা আৰু অন্যান্য বিষয়ৰ বিৰুদ্ধে অভিযান চলাইছিল। এইচ আই ভি পজিটিভ লোকৰ সৈতেও তেওঁ কাম কৰিছে, আৰু ৰেড ৰিবন এছ'চিয়েচন স্থাপন কৰিছে। পিছলৈ তেওঁক ঝেংঝৌ বিশ্ববিদ্যালয়ৰ আন্তঃৰাষ্ট্ৰীয় বন্ধুত্ব মহিলা মহাবিদ্যালয়ৰ উপ-সভানেত্ৰী হিচাপে নিযুক্তি দিয়া হয়।

লিয়াঙে মৌখিক ইতিহাসবিদ হিচাপেও কাম কৰি চীনৰ প্ৰথম মহিলা ইতিহাস সংগ্ৰহালয় হেনান মহিলা আৰু শিশু কাৰ্য্যকলাপ কেন্দ্ৰৰ বাবে সাক্ষ্য সংগ্ৰহ কৰিছে, যিটো তেওঁ লি জিয়াওজিয়াং আৰু অন্যান্যৰ সৈতে সহযোগীভাৱে প্ৰতিষ্ঠা কৰিছিল।

## তথ্যসূত্ৰ

## বাহ্যিক সংযোগ

* Henan Women and Children Activity Center
* Henan Community Center for Education and Research
শ্ৰেণী:চীন দেশৰ নাৰী অধিকাৰ কৰ্মী
মৰ্দানী

*মৰ্দানী *'  () ২০১৪ চনৰ এখন ভাৰতীয় হিন্দী ভাষাৰ একচন থ্ৰিলাৰ ছবি। পৰিচালক প্ৰদীপ সৰকাৰ আৰু প্ৰযোজক আদিত্য চোপ্ৰা। ছবিখনত ৰাণী মুখাৰ্জীৰ লগত সহযোগী চৰিত্ৰত অভিনয় কৰিছে যীশু সেনগুপ্ত, তাহিৰ ৰাজ ভাছিন আৰু সানন্দ বাৰ্মাই। এই আখ্যানটো শিৱানী শিৱাজী ৰায় নামৰ এগৰাকী আৰক্ষী মহিলাৰ ওপৰত আধাৰিত, যিয়ে অপহৃত কিশোৰী ছোৱালীৰ গোচৰৰ প্ৰতি আগ্ৰহৰ বাবে ভাৰতীয় মাফিয়াৰ মানৱ সৰবৰাহৰ গোপনীয়তা উন্মোচন কৰিবলৈ অনুপ্ৰাণিত হয়।

২০১৪ চনৰ ২২ আগষ্টত ছবিগৃহত মুক্তি পোৱা ছবিখনে ইতিবাচক সমালোচনা লাভ কৰে। মুখাৰ্জীয়ে অভিনয়ৰ বাবে প্ৰশংসিত হয় আৰু ব্যৱসায়িক সফলতা হিচাপে আত্মপ্ৰকাশ কৰে। ইয়াৰ পিছত ২০১৯ চনত মাৰ্দানী ২ শীৰ্ষক ছিকুৱেল ছবিখনে মুক্তি পায়। মাৰ্দানী ২ৰ সফলতাৰ পিছত ২০১৯ চনৰ ডিচেম্বৰ মাহত প্ৰডাকচন হাউছে ঘোষণা কৰে যে মৰ্দানী ছিকুৱেলখনৰ সম্ভাৱ্য তৃতীয় ছবিখনৰ নাম মাৰ্দানী ৩ হ’ব, য'ত ৰাণী মুখাৰ্জীয়ে পুনৰ শিৱানী শিৱাজী ৰায়ৰ চৰিত্ৰত অভিনয় কৰিব। ২০২৩ চনৰ ২৪ মাৰ্চত মৃত্যুৰ পূৰ্বে যশ ৰাজ ফিল্মছৰ বেনাৰত সৰকাৰে পৰিচালনা কৰা এই ছবিখন আছিল চূড়ান্ত ছবি।

## তথ্য সংগ্ৰহ

## বাহ্যিক সংযোগ
* 
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
 শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
ছাৰা আলেকজেণ্ড্ৰি

**ছাৰা আলেকজেণ্ড্ৰি** () ৰাছিয়াত জন্মগ্ৰহণ কৰা এগৰাকী শিল্পী আছিল, যিয়ে তৈল চিত্ৰকলাৰ বাবে পৰিচিত আৰু তেওঁ ইটালীত প্ৰশিক্ষণ লোৱাৰ পিছত নিজৰ কেৰিয়াৰৰ বেছিভাগ সময় ইংলেণ্ডত কটায়। তেওঁৰ জন্ম হৈছিল, ২২ অক্টোবৰ ১৯১৩ চন আৰু মৃত্যু হৈছিল ২৮ এপ্ৰিল ১৯৯৩ চনত। 

## জীৱনী
আলেকজেণ্ড্ৰিৰ জন্ম হৈছিল তেতিয়াৰ ৰাছিয়ান সাম্ৰাজ্যৰ এটা অংশ খেৰচনত আৰু তেওঁ পেলেষ্টাইনত শিক্ষা গ্ৰহণ কৰিছিল। ১৯৩৬ চনৰ পৰা ১৯৪০ চনৰ ভিতৰত প্ৰথমে ৰয়েল ইনষ্টিটিউট ডি আৰ্টেত আৰু তাৰ পিছত দ্বিতীয় বিশ্বযুদ্ধৰ পিছত ১৯৪৬ আৰু ১৯৪৭ চনৰ ভিতৰত ৰয়েল একাডেমী অৱ ফাইন আৰ্টছত শিল্প অধ্যয়ন কৰে। ছাৰাই ইংলেণ্ডত বাস কৰি প্ৰথমে বাথত, তাৰ পিছত ছেইণ্ট লিঅ'নাৰ্ডছ-অন-ছিত বাস কৰিবলৈ লয়। আলেকজেণ্ড্ৰিয়ে ব্ৰিটেইন আৰু বিদেশৰ বহুতো স্থানত তৈল চিত্ৰ আৰু প্ৰাকৃতিক দৃশ্য, ফুল আৰু আকৃতিৰ বিষয়ৰ জলৰঙী চিত্ৰ প্ৰদৰ্শন কৰে। ইয়াৰ ভিতৰত উল্লেখযোগ্য স্থান লণ্ডনৰ ৰয়েল একাডেমী, ৰয়েল ছ'চাইটি অৱ ব্ৰিটিছ আৰ্টিষ্ট, উইমেনছ ইণ্টাৰনেশ্যনেল আৰ্ট ক্লাব আৰু ব্ৰিষ্টলৰ ৰয়েল ৱেষ্ট অৱ ইংলেণ্ড একাডেমী আৰু পেৰিছ চেলুন আদি আছিল।

আলেকজেণ্ড্ৰিয়ে মাইকেল পাৰ্কিন্সক বিয়া কৰায় আৰু তেওঁলোকে ছেইণ্ট লিঅ'নাৰ্ডছ-অন-ছিত বাস কৰে। ১৯৯৩ চনৰ ২৮ এপ্ৰিলত ৭৯ বছৰ বয়সত তেওঁৰ মৃত্যু হয়।

## তথ্য সূত্ৰ

শ্ৰেণী:ৰাছিয়াৰ ব্যক্তি
শ্ৰেণী:মৃত ব্যক্তি
শ্ৰেণী:চিত্ৰশিল্পী
উইমেন ইন বিজনেছ বঁটা

**উইমেন ইন বিজনেছ বঁটা**  হৈছে ৰাষ্ট্ৰসংঘৰ বাণিজ্য আৰু উন্নয়ন সন্মিলন (UNCTAD) দ্বাৰা প্ৰদান কৰা দ্বি-বাৰ্ষিক পুৰস্কাৰ। এই প্ৰতিযোগিতা EMPRETEC কাৰ্যসূচীত অংশগ্ৰহণ কৰা মহিলাসকলৰ বাবে সীমিত। প্ৰথমবাৰৰ বাবে এই পুৰস্কাৰ ২০০৮ চনত প্ৰদান কৰা হৈছিল।

## ২০১৮ চনত
২০১৮ চনত সোণৰ বঁটা বিজয়ী আছিল মোজাম্বিকৰ এগৰাকী চিভিল অভিযন্তা Uneiza Ali lssufo যাৰ ঠিকাদাৰী কোম্পানী ConsMoz Lda ত ৮০০ জন লোকে কৰ্মৰত। ২০১৮ চনৰ অক্টোবৰ মাহত জেনেভাত এই বঁটা প্ৰদান কৰা হৈছিল। বিচাৰকসকলে সেউজ নিৰ্মাণৰ ওপৰত গুৰুত্ব দিয়া আৰু বিশেষকৈ মহিলাসকলৰ বাবে তেওঁ সৃষ্টি কৰা চাকৰিৰ বিষয়ে এককভাৱে উল্লেখ কৰে। ইছুফো আৰু ৰানাৰ্ছ আপ দুজনে ঘড়ী, মেণ্টৰিং আৰু বিশেষ প্ৰশিক্ষণ লাভ কৰিব।  জৰ্ডানৰ পৰা অহা শ্ৰীমতী লামা ছা’ছায়াক ৰূপালী বঁটা প্ৰদান কৰা হয়। আন্তঃৰাষ্ট্ৰীয় ৰবটিক্স একাডেমীৰ প্ৰতিষ্ঠাপক। ব্ৰঞ্জৰ বঁটা উগাণ্ডাৰ বিজয়ী শিক্ষা সেৱাৰ অধ্যক্ষ তথা প্ৰতিষ্ঠাপক শ্ৰীমতী বাৰ্বাৰা অফৱনো বুয়ণ্ডোক প্ৰদান কৰা হয়। লগতে দুটা বিশেষ স্বীকৃতি বঁটাও প্ৰদান কৰা হয়। 4TuneFactory আৰু Prayana Labs ৰ প্ৰতিষ্ঠাপক আৰু মুখ্য কাৰ্যবাহী বিষয়া ভাৰতৰ শ্ৰীমতী চন্দ্ৰ বাধনা আৰ য়ে ছোৱালী আৰু মহিলাৰ দক্ষতা বিকাশ সক্ষম কৰাৰ ক্ষেত্ৰত কৰা কামৰ বাবে সামাজিক উদ্যোগীকৰণত বিশেষ স্বীকৃতি লাভ কৰে। ব্ৰাজিলৰ পৰা অহা অ’উজেউজৰ প্ৰতিষ্ঠাপক শ্ৰীমতী ৰোজানা মাৰ্কেছে ৰপ্তানি সম্ভাৱনাৰ বাবে বিশেষ স্বীকৃতি লাভ কৰে। ২৫ অক্টোবৰত জেনেভাৰ পেলেছ ডেছ নেচনছত ইউএনচিটিএডিৰ সচিব প্ৰধান মুখিছা কিটুইকে ধৰি বিশিষ্ট ব্যক্তিসকলৰ উপস্থিতিত এই বঁটা প্ৰদান কৰা হয়।

২০১৮ চনৰ আন আন চূড়ান্ত প্ৰতিযোগীসকল আছিল...

*ৰোজানা মাৰ্কেছ (ব্ৰাজিল): Ouseuse, সাঁতোৰ পোছাক আৰু লিংগৰী
*ৰচিঅ’ কাষ্ট্ৰো ফাৰ্নাণ্ডেজ (ইকুৱেডৰ): মোমোয়া, স্তনপানৰ বাবে কাপোৰ
*Ndey Fatou Njie (গাম্বিয়া): TiGA, সাঁতোৰ পোছাক
*চন্দ্ৰ বাধনা (ভাৰত): দক্ষতা বিকাশ, প্ৰশিক্ষণ, মূল্যায়ন আৰু এইচ আৰ পৰামৰ্শ

*লামা শ্বা’ছা’আ (জৰ্ডান): আন্তঃৰাষ্ট্ৰীয় ৰবটিক্স একাডেমী, ৬-১৬ বছৰীয়া শিশুৰ বাবে ৰবটিক্স আৰু এছটিইএমৰ শিক্ষা
*বাৰ্বাৰা অফ'নো বুয়ণ্ডো (উগাণ্ডা): বিজয়ী শিক্ষা সেৱা, কিণ্ডাৰগাৰ্টেনৰ পৰা প্ৰাথমিক বিদ্যালয়ৰ শিক্ষালৈকে
*আনা ডি লিঅ'ন (উৰুগুৱে): ৰুটা ১০ আপচাইক্লিং, আপ-চাইক্লিং ডিজাইন কোম্পানী
*ৰিনা আৰাজ (ভেনিজুৱেলা): ইনভাৰ্চনেছ আলচেছ ১০১২ চি.এ., হাতেৰে নিৰ্মিত পুনঃব্যৱহৃত আনুষংগিক সামগ্ৰী

*লিয়া ডায়েনা মিটাবা (জাম্বিয়া): বাটাৰফ্লাই ইনিচিয়েটিভছ, শাক-পাচলি আৰু ফল-মূল উৎপাদন কৰে।

## ইতিহাস
পূৰ্বৰ বিজয়ীসকল হৈছে...

*২০১৬: ট্ৰান থি ভিয়েট ভিয়েট ট্ৰেং বয়ন হস্তশিল্প, ভিয়েটনাম। নাইৰোবিত বঁটা প্ৰদান কৰা হৈছে।
*২০১৪: লিনা জলিল খলিফে, শ্বেফাইটাৰ, জৰ্ডান

*২০১২: মেলিছা ডি লিঅ'ন, পানামা গ'ৰমেট, পানামা
*২০১০: বিট্ৰিছ আয়ুৰু ব্যাৰুহাংগা, লিৰা ইন্টিগ্ৰেটেড স্কুল, উগাণ্ডা
*২০০৮: ছানা জাল বাৰ্গান, মেড গ্ৰাণ্ট, জৰ্ডান।

## তথ্যসূত্ৰ

শ্ৰেণী:পুৰস্কাৰ
মৰিয়াম আৰ্ছাকি আছলামাজিয়ান

**মৰিয়াম আৰ্ছাকি আচলামাজিয়ান**; ২০ অক্টোবৰ ১৯০৭ – ১৬ জুলাই ২০০৬ এগৰাকী ছোভিয়েট আৰ্মেনিয়ান চিত্ৰশিল্পী আছিল আৰু আৰ্মেনিয়ান *এছ এছ আৰৰ পিপলছ আৰ্টিষ্*ট (১৯৬৫) আৰু *ছোভিয়েট ইউনিয়নৰ পিপলছ আৰ্টিষ্ট* (১৯৯০) হিচাপে স্বীকৃতি লাভ কৰিছিল। 

আলেকজেণ্ড্ৰ'পলৰ ওচৰত জন্মগ্ৰহণ কৰা আচলামাজিয়ানক পৰম্পৰাগত আৰ্মেনিয়ান সংস্কৃতিৰ চিত্ৰণ, উজ্জ্বল, আধুনিকতাবাদী পেলেট, বৰ্ণিল ব্যক্তিগত শৈলী আৰু পৰম্পৰাগত আৰ্মেনিয়ান সাজ-পোছাকত নিজকে চিত্ৰিত কৰা আত্মচিত্ৰৰ বাবে "আৰ্মেনিয়ান ফ্ৰিডা কাহলো" বুলি কোৱা হয়। বিংশ শতিকাৰ মাজভাগত পুৰুষ প্ৰধান বৃত্তিত কাম কৰি এগৰাকী স্বতন্ত্ৰ মহিলা শিল্পী হিচাপেও তেওঁ সফল কেৰিয়াৰ উপভোগ কৰিছিল। 

আচলামাজিয়ান ষ্টেপান আঘাজানিয়ান আৰু পেট্ৰভ-ভডকিনৰ ছাত্ৰ আছিল আৰু আৰ্মেনিয়ান স্কুলৰ সজ্জাগত-প্লেনাৰ ষ্টিল লাইফ পেইণ্টিং আৰু প’ৰ্ট্ৰেইটৰ প্ৰতিনিধিৰ লগতে এজন নিপুণ চিৰামিকিষ্ট। আচলামাজিয়ানৰ চিত্ৰসমূহৰ সংপৃক্ত ৰং, সমতল স্থান আৰু সজ্জাগত মটিফে বিভিন্ন প্ৰভাৱ প্ৰতিফলিত কৰে, য'ত পশ্চিমীয়া আধুনিকতাবাদী হেনৰী মেটিছ আৰু পল চেজেন আৰু পূৰ্বৰ আৰ্মেনিয়ান আভাংগাৰ্ড যিয়ে মাৰ্টিৰ'ছ ছাৰিয়ানৰ দৰে গুৰুত্বপূৰ্ণ চিত্ৰশিল্পীসকলক অন্তৰ্ভুক্ত কৰিছিল। তেখেতে প্ৰকাশ্যভাৱে সমাজবাদী বাস্তৱবাদী ৰচনাও অংকন কৰিছিল, যিটো সেই সময়ৰ অফিচিয়েল শিল্পীসকলৰ বাবে প্ৰয়োজনীয় আছিল, বিশেষকৈ দ্য ৰিটাৰ্ণ অৱ দ্য হিৰো (১৯৪৩), যাৰ বাবে তেওঁক "ককেছাছৰ প্ৰতিৰক্ষাৰ বাবে" পদক প্ৰদান কৰা হৈছিল।

আছলামাজিয়ানে ছোভিয়েট ব্যৱস্থাত সফল কেৰিয়াৰ উপভোগ কৰিছিল, চৰকাৰী চেনেলৰ জৰিয়তে স্বীকৃতি লাভ কৰিছিল। আলজেৰিয়া, আৰ্জেণ্টিনা, বেলজিয়াম, চীন, জাৰ্মান গণতান্ত্ৰিক গণৰাজ্য (বৰ্তমান জাৰ্মানী), ফ্ৰান্স, ভাৰত, ইটালী, জাপান, মাদাগাস্কাৰ, স্পেইন, ছুইডেন, নেদাৰলেণ্ড, সংযুক্ত আৰব গণৰাজ্য (বৰ্তমান ইজিপ্ত আৰু ছিৰিয়া), আৰু যুগোস্লাভিয়াকে ধৰি বিশ্বৰ বহুতো দেশ ভ্ৰমণ কৰিবলৈ তেওঁ শিল্পী সংঘৰ জৰিয়তে ধন লাভ কৰিছিল। ১৯৫৭ চনত ছোভিয়েট চৰকাৰে দুয়োখন দেশৰ মাজত বন্ধুত্বপূৰ্ণ কূটনৈতিক সম্পৰ্ক স্থাপন কৰাত সহায় কৰিবলৈ আনুষ্ঠানিকভাৱে অনুমোদিত ভাৰত ভ্ৰমণলৈ পঠিয়াই দিয়ে। দেশত থকা সময়ছোৱাত তেওঁ সৃষ্টি কৰা চিত্ৰসমূহ প্ৰদৰ্শনৰ বাবে তেওঁৰ ভ্ৰমণৰ শেষত এখন প্ৰদৰ্শনী অনুষ্ঠিত কৰা হৈছিল য’ত ইন্দিৰা গান্ধীয়েও অংশগ্ৰহণ কৰিছিল, যাক তেওঁৰ কিছুমান চিত্ৰতো দেখা গৈছিল। ১৯৭০, ১৯৭৩ আৰু ১৯৭৫ চনত ইয়াৰ পিছৰ তিনিটা ভ্ৰমণে ভাৰত-ছোভিয়েট কূটনৈতিক সম্পৰ্ক স্থাপন কৰাত উল্লেখযোগ্য ভূমিকা পালন কৰিছিল।

ভগ্নীসকলৰ গৃহ চহৰত অৱস্থিত মৰিয়াম আৰু ইয়েৰানুহি আৰ্ছাকি আছলামাজিয়ান ভগ্নীসকলৰ গেলেৰীত তেওঁলোকৰ তৈল আৰু চিৰামিকৰ শিল্পকৰ্মৰ এক বৃহৎ সংগ্ৰহ আছে যিবোৰ স্থায়ীভাৱে প্ৰদৰ্শিত হৈ আছে। তেওঁৰ ভগ্নী ইয়েৰানুহি আছলামাজিয়ানো আছিল এগৰাকী শিল্পী। আছলামাজিয়ানৰ কাম আৰ্মেনিয়াৰ নেচনেল গেলেৰী আৰু ডাৰ্ফনাৰ জুডাইকা সংগ্ৰহালয়ত ৰখা হৈছে।
## তথ্য সূত্ৰ

শ্ৰেণী:ৰাছিয়াৰ ব্যক্তি
শ্ৰেণী:আৰ্মেনিয়াৰ ব্যক্তি
শ্ৰেণী:চিত্ৰশিল্পী
শ্ৰেণী:মৃত ব্যক্তি
আলকায়া

**আলকায়া** (প্ৰাচীন গ্ৰীক: Άλκαίαν, ইংৰাজী: Alcaea) গ্ৰীক শ্ৰুতিকথা অনুসৰি থেছালিনৰ ৰাজকুমাৰী আছিল৷ তেওঁ লেপিথৰ ৰজা হাইপচিয়াছ আৰু নাইয়াড ক্লিডানোপৰ কন্যা।

## পৰিয়াল
আলকায়াৰ ভগ্নীসকল আছিল চাইৰীনী, থেমিষ্টো আৰু আস্তিয়াগিয়া। তেওঁৰ ভগ্নী থেমিষ্টো ব'অ'টিয়ান ৰজা আথামাছৰ তৃতীয় তথা অন্তিম পত্নী আছিল। কিছুমান সূত্ৰৰ মতে, এই দম্পতীহালৰ লিউকন, ইৰিথ্ৰিয়াছ, শ্বোনিয়াছ আৰু প্টাউছ নামৰ চাৰিজন সন্তান আছিল। অন্য কিছুমান উৎস অনুসৰি স্ফিচিয়াছ আৰু অৰ্কোমেনাছ নাইবা শ্বোনিয়াছ আৰু লিউকন নামৰ দুজন পুত্ৰ আছিল৷ অন্য কিছুমান সংস্কৰণৰ মতে লিউকনৰ পিতৃ আছিল প'জাইডন। এপ’ল’ দেৱতাৰ ঔৰসত চাইৰীনীয়ে এৰিষ্টিয়াছ আৰু ইডমনক জন্ম দিছিল। এৰিষ্টিয়াছ পশুপালন, মৌপালন আৰু পনীৰ উৎপাদনৰ দেৱতা হৈ পৰিছিল। ইডমন এজন বিখ্যাত শিল্পী হৈছিল। এপলনিয়াছ ৰোডিয়াছৰ মতে যে দম্পতীহালৰ আন এজন পুত্ৰও আছিল যাৰ নাম আছিল অটুকাচ।

## তথ্য সংগ্ৰহ

* Apollodorus, *The Library* with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website.
* Callimachus, *Callimachus and Lycophron with an English translation by A. W. Mair; Aratus, with an English translation by G. R. Mair*, London: W. Heinemann, New York: G. P. Putnam 1921. Internet Archive
* Callimachus, *Works*. A.W. Mair. London: William Heinemann; New York: G.P. Putnam's Sons. 1921. Greek text available at the Perseus Digital Library.
* Diodorus Siculus, *The Library of History* translated by :en:Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. Online version at Bill Thayer's Web Site
* Diodorus Siculus, *Bibliotheca Historica. Vol 1-2*. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888-1890. Greek text available at the Perseus Digital Library.
* Graves, Robert, *The Greek Myths: The Complete and Definitive Edition.* Penguin Books Limited. 2017. 
* Nonnus of Panopolis, *Dionysiaca* translated by William Henry Denham Rouse (1863-1950), from the Loeb Classical Library, Cambridge, MA, Harvard University Press, 1940. Online version at the Topos Text Project.
* Nonnus of Panopolis, *Dionysiaca. 3 Vols.* W.H.D. Rouse. Cambridge, MA., Harvard University Press; London, William Heinemann, Ltd. 1940-1942. Greek text available at the Perseus Digital Library.

শ্ৰেণী:গ্ৰীক কিংবদন্তি
মাত্ৰুভূমি (চলচ্চিত্ৰ)

**মাত্ৰুভূমি: এ নেচন উইডাউট ৱ’মেন**  ()  ২০০৩ চনৰ মনীষ ঝাৰ ৰচfl আৰু পৰিচালিত এখন ভাৰতীয় ডিচট’পিয়ান ট্ৰেজেডী ছবি। ছবিখনে লিংগ ভাৰসাম্যৰ ওপৰত নাৰী ভ্ৰুণ হত্যা আৰু নাৰী শিশু হত্যাৰ প্ৰভাৱ আৰু তাৰ ফলত সমাজৰ স্থিতিশীলতা আৰু দৃষ্টিভংগীৰ পৰীক্ষা কৰিছে। ইয়াৰ কাহিনী ভাৰতৰ কিছু অংশত লিংগ ভাৰসাম্যহীনতা আৰু অৰ্থনৈতিক অৱস্থাৰ বাস্তৱ জীৱনৰ উদাহৰণৰ সৈতে কিছু মিল আছে, যাৰ ফলত বহুপতি আৰু কইনা ক্ৰয় প্ৰথা সৃষ্টি হয়।  ইয়াত বছৰ বছৰ ধৰি মহিলা শিশু হত্যাৰ বাবে কেৱল পুৰুষৰ বসতি থকা ভাৰতীয় গাঁৱৰ ভৱিষ্যতৰ চিত্ৰায়ণ কৰা হৈছে। 

মাত্ৰুভূমিয়ে সমালোচকৰ ব্যাপক প্ৰশংসা লাভ কৰে  আৰু ২০০৩ চনত ভেনিচ চলচ্চিত্ৰ মহোৎসৱকে ধৰি বহুতো উৎসৱত প্ৰদৰ্শিত হয়। পিছলৈ FIPRESCI বঁটা প্ৰদান কৰা হৈছিল। পিছলৈ মাত্ৰুভূমিক FIPRESCI বঁটাৰে সন্মানিত কৰা হয়; কাৰণ “ই নাৰী আৰু নাৰী শিশুহত্যাৰ দৰে গুৰুত্বপূৰ্ণ বিষয়বস্তু এটা প্ৰথমবাৰৰ বাবে পৰিচালকে সংবেদনশীলতাৰে চম্ভালিছে"।  
"

## তথ্য সংগ্ৰহ

## বাহ্যিক সংযোগ
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০০৩ বৰ্ষৰ চলচ্চিত্ৰ
থেমিষ্টো

**থেমিষ্টো** (প্ৰাচীন গ্ৰীক: Θεμιστώ, ইংৰাজী: Themisto) গ্ৰীক শ্ৰুতিকথা অনুসৰি থেছালিনৰ ৰাজকুমাৰী আছিল৷ তেওঁ লেপিথৰ ৰজা হাইপচিয়াছ আৰু নাইয়াড ক্লিডানোপৰ কন্যা। তেওঁৰ নামটো প্ৰাচীন গ্ৰীক শব্দ "θεμιστος"ৰ পৰা উদ্ভৱ হৈছে, যাৰ অৰ্থ হৈছে "নিয়মৰ অন্তৰ্গত" বা "ৰীতি-নীতিৰ অন্তৰ্গত"।

## পৰিয়াল
থেমিষ্টোৰ ভগ্নীসকল আছিল চাইৰীনী, আলকায়া আৰু আস্তিয়াগিয়া। তেওঁ ব'অ'টিয়ান ৰজা আথামাছৰ তৃতীয় তথা অন্তিম পত্নী আছিল। কিছুমান সূত্ৰৰ মতে, এই দম্পতীহালৰ লিউকন, ইৰিথ্ৰিয়াছ, শ্বোনিয়াছ আৰু প্টাউছ নামৰ চাৰিজন সন্তান আছিল। অন্য কিছুমান উৎস অনুসৰি স্ফিচিয়াছ আৰু অৰ্কোমেনাছ নাইবা শ্বোনিয়াছ আৰু লিউকন নামৰ দুজন পুত্ৰ আছিল৷ অন্য কিছুমান সংস্কৰণৰ মতে লিউকনৰ পিতৃ আছিল প'জাইডন।

## কিংবদন্তি
থেমিষ্টোৱে তেওঁৰ স্বামীৰ পূৰ্বৰ পত্নীৰ সন্তানসকলক হত্যা কৰাৰ পৰিকল্পনা কৰিছিল যদিও ভুলতে নিজৰ পুত্ৰকে হত্যা কৰিছিল। ইউৰিপিডিছৰ দ্বাৰা ৰচিত এক অজীৱিত কৰুণ গাথাৰ এয়া এক বিষয় আছিল৷ আথামাছে তেওঁৰ দ্বিতীয় পত্নী ইনোৰ মৃত্যু হৈছে বুলি ভাবি থেমিষ্টোক বিয়া কৰায়৷ কিন্তু কিন্তু পৰবৰ্তী সময়ত ইনো জীবিত আৰু মেনাডসকলৰ সৈতে মাউণ্ট পাৰ্নাছাছত আছে বুলি প্ৰমাণিত হয়। আথামাছে তেওঁক ঘৰলৈ ঘূৰাই আনিছিল যদিও ঘূৰি অহা কথাটো গোপন কৰি ৰাখিছিল; থেমিষ্টোৱে সঁচাকৈয়ে এই কথা গম পাই প্ৰতিশোধ হিচাপে ইনোৰ সন্তানক হত্যা কৰাৰ সংকল্প ল'লে। কিন্তু তেওঁ ইনোক কোনোদিনে দেখা নাছিল৷ হত্যাৰ পৰিকল্পনা কৰি তেওঁ ইনোক চাকৰ বুলি ভাবি ইনোকেই তেওঁৰ সন্তানসকলক বগা কাপোৰ পিন্ধাবলৈ নিৰ্দেশ দিলে৷ ইনোৱে নিজৰ সন্তানক ক’লা কাপোৰ পিন্ধোৱাৰ সলনি থেমিষ্টোৰ সন্তানক ক'লা কাপোৰ পিন্ধাই দিলে। তাৰ পিছত থেমিষ্টোৱে ক’লা কাপোৰ পিন্ধা সকলো ল’ৰা-ছোৱালীক হত্যা কৰিলে। থেমিষ্টোৱে উপলব্ধি কৰিব পৰা নাছিল যে তেওঁ আচলতে নিজৰ সন্তানকহে হত্যা কৰিছিল। সেই কথা পিছত জানিব পাৰি তেওঁ আত্মহত্যা কৰে। অন্য এটা সংস্কৰণৰ মতে ইনোৰ মৃত্যুৰ পিছতহে থেমিষ্টো আৰু আথামাছৰ বিবাহ সম্পন্ন হৈছিল আৰু সন্তান হত্যাৰ দৰে কোনো ঘটনা সংঘটিত হোৱা নাছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
প্ৰিয়ম্বদা দেবী

**প্ৰিয়ম্বদা দেবী** (; ১৮৭১-১৯৩৫) এগৰাকী বঙালী লেখিকা আৰু পৰোপকাৰী মহিলা আছিল।

## প্ৰাৰম্ভিক জীৱন
প্ৰিয়ম্বদা দেবী ১৮৭১ চনত গুণাইগাছা, পাবনা জিলা, বঙাল প্ৰেছিডেঞ্চী, ব্ৰিটিছ ৰাজত জন্মগ্ৰহণ কৰিছিল। তেওঁৰ মাতৃ প্ৰসন্নময়ী এগৰাকী প্ৰসিদ্ধ লেখিকা আছিল। তেওঁৰ পিতৃ নাম কৃষ্ণকুমাৰ বাগচী আছিল। তেওঁৰ মমায়েক কেইজন হ’ল প্ৰমথ চৌধুৰী আৰু অশুতোষ চৌধুৰী, দুয়োজনেই জনপ্ৰিয় লেখক আছিল। 

তেওঁ বেথুন স্কুল-ত অধ্যয়ন কৰিছিল আৰু কলকাতাৰ বেথুন কলেজৰ পৰা বি.এ. ডিগ্ৰী সম্পন্ন কৰিছিল।

## কৰ্ম জীৱন
১৮৯২ চনত দেৱীয়ে তাৰাদাস বেনাৰ্জীৰ সৈতে বিবাহপাশত আবদ্ধ হয়। তেওঁৰ স্বামী এজন উকীল আছিল। ১৮৯৬ চনত তেওঁৰ পুত্ৰৰ মৃত্যু হয়, তাৰ পিছত তেওঁ সময় কটায়বলৈ লিখিবলৈ লয় আৰু তেওঁৰ দানশীল কামত নিয়োজিত হয়। ব্ৰহ্ম বালিকা শিক্ষাালয় (ব্ৰহ্ম বালিকা বিদ্যালয়)ত শিক্ষয়িত্ৰী হিচাপে যোগদান কৰে। ভাৰত ষ্ট্ৰী-মহামণ্ডলৰ মুৰব্বী হিচাপে কাৰ্যনিৰ্বাহ কৰিছিল। এই সময়ছোৱাত কেইবাখনো শিক্ষানুষ্ঠানতো কাম কৰিছিল। তেওঁ স্বপ্নবাসৱদত্ত অনুবাদ কৰিছিল যিখন সংস্কৃত নাট আছিল। বাইবেলৰ কিছু অংশ অনুবাদ কৰি ভক্তবাণী নামেৰে প্ৰকাশ কৰিছিল। তেওঁৰ উল্লেখযোগ্য উপন্যাসসমূহৰ ভিতৰত আছিল "জাপানৰ মহিলা", কাথা অ' উপকাথা, ঝিলেজাবগালে শিকাৰ অনাথ, পাভচুলাল, আৰু জাপানৰ গেইছাসকলৰ বিষয়ে লিখা ৰেনুকা নামৰ গ্ৰন্থ। তৰা, অংশু, ৰেণু, চম্পা অ' পাৰুল আদি কেইবাটাও কবিতাও ৰচনা কৰে। তেওঁ চেৰিটিৰ বাবে নাটক পৰিচালনা কৰিছিল।

## তথ্যসূত্ৰ
বেগম বদৰুনেছা আহমেদ

**বেগম বদৰুনেছা আহমেদ** ( (১৯০৩ – ২০ এপ্ৰিল ১৯৮০) এগৰাকী বাংলাদেশী সমাজ কৰ্মী। 

## জীৱনী

### প্ৰাৰম্ভিক জীৱন আৰু শিক্ষা
১৯০৩ চনত তদানীন্তন ব্ৰিটিছ ভাৰতৰ মাণিকগঞ্জ জিলাৰ চিংগাইৰত পৰিল জমিদাৰ পৰিয়ালত আহমেদৰ জন্ম হৈছিল। কলকাতাৰ ব্যৱসায়ী মোছলেহুদ্দিন আহমেদৰ সৈতে বিবাহপাশত আবদ্ধ হয়। বিয়াৰ পিছত তেওঁ কলকাতালৈ গুচি যায় আৰু তাতেই তেওঁ নাৰী শিক্ষাৰ প্ৰসাৰৰ বাবে কাম কৰে।

### কৰ্মজীৱন
১৯৩০ চনত আহমেদে আব্দুল্লা চুহৰাৱাৰ্ডি বালিকা বিদ্যালয়ৰ পৰিচালনা সমিতিত যোগদান কৰে। ১৯৪৬ চনৰ ডাইৰেক্ট একচন দিৱসৰ দিনা কলকাতাত সংঘটিত হোৱা গোষ্ঠী-সংঘৰ্ষৰ সময়ত কলকাতাৰ মিৰ্জাপুৰ ষ্ট্ৰীটত ধৰ্মীয় সংঘৰ্ষ ৰোধৰ বাবে তেওঁ কাম কৰিছিল। ভাৰত বিভাজনৰ পিছত ১৯৫১ চনত তেওঁ পূব পাকিস্তানৰ ঢাকাৰ গেণ্ডাৰিয়ালৈ গুচি যায়। গেণ্ডাৰিয়া প্ৰাথমিক বিদ্যালয় প্ৰতিষ্ঠা কৰাৰ লগতে বুলবুল একাডেমী অৱ ফাইন আৰ্টছৰ প্ৰতিষ্ঠাপক সদস্য আছিল। তেওঁ অল পাকিস্তান মহিলা সন্থাৰ সদস্য আছিল। ১৯৬০ চনত আহমেদে মুছলিম গাৰ্লছ হাইস্কুলত শিক্ষকতা জীৱন আৰম্ভ কৰে। 

## মৃত্যু আৰু উত্তৰাধিকাৰ
১৯৮০ চনৰ ২০ এপ্ৰিলত ঢাকাত আহমেদৰ মৃত্যু হয় আৰু আজিমপুৰ কবৰস্থানত তেওঁক সমাধিস্থ কৰা হয়। ১৯৬৯ চনত পূব পাকিস্তানত হোৱা বিদ্ৰোহৰ সময়ত তেওঁ এৰি দিয়া তামঘা-ই-পাকিস্তান বঁটা লাভ কৰে। তেওঁৰ ভতিজী আশ্ৰাফী খানাম বংগত ৰেকৰ্ডিং কৰা প্ৰথমগৰাকী মহিলা মুছলমান সংগীতজ্ঞ আছিল। 

## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
ফিৰদৌচ আজিম

**ফিৰদৌচ আজিম** () ব্ৰাক বিশ্ববিদ্যালয়ৰ ইংৰাজী ভাষাৰ অধ্যাপিকা, এগৰাকী সাহিত্য সমালোচক আৰু এগৰাকী মহিলা অধিকাৰ কৰ্মী। ব্ৰাক বিশ্ববিদ্যালয়ৰ ইংৰাজী আৰু মানৱীয় বিভাগৰ অধ্যক্ষ। তেওঁ নাৰিপখোৰ সদস্য।
## প্ৰাৰম্ভিক জীৱন
১৯৭৬ চনত আজিমে ঢাকা বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী সম্পূৰ্ণ কৰে। ১৯৭৮ চনত তেওঁ ঢাকা বিশ্ববিদ্যালয়ত প্ৰবক্তা হিচাপে যোগদান কৰে। ১৯৮৯ চনত ছাচেক্স বিশ্ববিদ্যালয়ৰ পৰা পি এইচ ডি সম্পূৰ্ণ কৰে। তেওঁৰ বছিৰুল হক নামৰ এজন স্থপতিবিদৰ সৈতে বিবাহ হৈছিল ।

## কৰ্মজীৱন
ইংৰাজী বিভাগৰ সম্পূৰ্ণ অধ্যাপক হোৱালৈকে আজিমে ঢাকা বিশ্ববিদ্যালয়ত কাম কৰিছিল। ২০০৪ চনৰ জুলাই মাহত তেওঁ ব্ৰাক বিশ্ববিদ্যালয়ত যোগদান কৰে।

আজিমে ১৯৯৩ চনত ৰাউটলেজৰ জৰিয়তে তেওঁৰ গ্ৰন্থ *দ্য কলনিয়েল ৰাইজ অৱ দ্য নভেল* প্ৰকাশ কৰে। গ্ৰন্থসমূহে ১৮ শতিকাৰ উপন্যাসসমূহক নাৰীবাদী আৰু উত্তৰ ঔপনিৱেশিক লেন্সৰ দ্বাৰা পৰীক্ষা কৰে। ১৯৯৪ চনৰ জুন মাহত তেওঁ ঢাকা বিশ্ববিদ্যালয়ৰ অধ্যাপক কাশীনাথ ৰয়ৰ সৈতে বাংলা একাডেমীৰ আলোচনীত “লোষ্ট ইন ইণ্ডিয়া: দ্য ষ্ট’ৰীজ অৱ কিম এণ্ড গোৰা” প্ৰকাশ কৰে।

১৯৯৬ চনত আজিমে নিয়াজ জামানৰ সৈতে দ্য ইউনিভাৰ্চিটি প্ৰেছ লিমিটেডৰ জৰিয়তে *ইনফিনিট ভেৰাইটি: উইমেন ইন ছ'চাইটি এণ্ড লিটাৰেচাৰ* গ্ৰন্থ সম্পাদনা কৰে।.
## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:সমালোচক
শ্ৰেণী:বাংলাদেশৰ নাৰীবাদী
শ্ৰেণী:বঙালী সাহিত্যিক
পূৰবী বসু

**পূৰবী বসু** (; জন্ম: ২১ ছেপ্টেম্বৰ ১৯৪৯) এগৰাকী বাংলাদেশী চুটিগল্পকাৰ, ফাৰ্মাক'লজিষ্ট আৰু সমাজকৰ্মী। ২০০৫ চনত তেওঁ অনন্য সাহিত্য বঁটাআৰু ২০১৩ চনত বাংলা একাডেমী সাহিত্য বঁটা লাভ কৰে। ২০০৫ চনৰ পৰা তেওঁ নিউয়ৰ্কৰ ৱাইথ ফাৰ্মাচিউটিকেলছ নামৰ ঔষধ কোম্পানীত জ্যেষ্ঠ কাৰ্যবাহী হিচাপে কাম কৰি আহিছে।

## শিক্ষা
বসুৱে ঢাকা বিশ্ববিদ্যালয়ৰ পৰা ফাৰ্মাচীত স্নাতক ডিগ্ৰী সম্পূৰ্ণ কৰে। . ১৯৭০ চনত তেওঁ আমেৰিকালৈ গুচি যায়। তাৰ পিছত ১৯৭২ চনত পেনচিলভেনিয়াৰ ৱমেন মেডিকেল কলেজৰ পৰা জৈৱ ৰসায়ন বিজ্ঞানত স্নাতকোত্তৰ ডিগ্ৰী আৰু ১৯৭৬ চনত মিছৌৰী বিশ্ববিদ্যালয়ৰ পৰা পুষ্টি বিষয়ত পি এইচ ডি ডিগ্ৰী লাভ কৰে। পিছলৈ তেওঁ দক্ষিণ আলাবামা বিশ্ববিদ্যালয়ত ফাৰ্মাক'লজীত পোষ্ট ডক্টৰেট ফেলো হিচাপে কাম কৰে।

## জীৱন
বসুৱে ব্ৰাকত স্বাস্থ্য, পুষ্টি আৰু জনসংখ্যা বিভাগৰ সঞ্চালক হিচাপে কাম কৰিছিল।

## কৰ্মৰাজি
* *Radha Will Not Cook Today* 
* *Saleha's Desire*

## ব্যক্তিগত জীৱন
পূৰবী বসুৰ একুষে পদক আৰু বাংলা একাডেমী সাহিত্য বঁটা বিজয়ী চুটিগল্পকাৰ জ্যোতি প্ৰকাশ দত্তৰ সৈতে বিবাহ হৈছে। .

## তথ্যসূত্ৰ

শ্ৰেণী:লেখিকা
শ্ৰেণী:বাংলাদেশৰ লেখক
শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:সমাজকৰ্মী
শ্ৰেণী:গল্পকাৰ
শ্ৰেণী:নাৰীবাদী
শ্ৰেণী:নাৰীবাদী লেখক
শ্ৰেণী:বাংলাদেশৰ নাৰীবাদী
ফিৰডোছ আৰা বেগম

**ফিৰডোছ আৰা বেগম** () এগৰাকী বাংলাদেশী অৰ্থনীতিবিদ, লিংগ বিশেষজ্ঞ আৰু অৱসৰপ্ৰাপ্ত চৰকাৰী কৰ্মচাৰী। তেওঁ ৰাষ্ট্ৰসংঘৰ মহিলাৰ বিৰুদ্ধে বৈষম্য নিৰ্মূলকৰণ সমিতিৰ সদস্য আছিল আৰু ৰাষ্ট্ৰসংঘৰ জনসংখ্যা পুঁজিৰ লিংগ বিষয়ৰ বিশেষজ্ঞ পৰামৰ্শদাতা আছিল। তেওঁ চৰকাৰী বাংলাদেশ টেলিভিছনৰ প্ৰথম মহিলা সঞ্চালিকা প্ৰধান আছিল। তেওঁ মহিলা আৰু শিশু পৰিক্ৰমা মন্ত্ৰালয়ৰ প্ৰাক্তন যুটীয়া সম্পাদিকা।  

## প্ৰাৰম্ভিক জীৱন
বেগমে ঢাকা বিশ্ববিদ্যালয়ৰ পৰা অৰ্থনীতিত স্নাতক আৰু স্নাতকোত্তৰ ডিগ্ৰী সম্পূৰ্ণ কৰে।পিছলৈ হাৰ্ভাৰ্ড বিশ্ববিদ্যালয়ৰ কেনেডি স্কুল অৱ গভৰ্ণমেণ্টৰ পৰা পাব্লিক এডমিনিষ্ট্ৰেচনত স্নাতকোত্তৰ ডিগ্ৰী লাভ কৰে।

## কৰ্মজীৱন
১৯৯৪ চনত বেগম বাংলাদেশৰ প্ৰথম মহিলা কৰ আয়ুক্ত হয়। 

মহিলা আৰু শিশু পৰিক্ৰমা মন্ত্ৰালয়ৰ যুটীয়া সম্পাদিকা হিচাপে কাৰ্যনিৰ্বাহ কৰাৰ সময়ত (২০০২–২০০৪) বেগমে বিশেষকৈ বাংলাদেশৰ গ্ৰাম্য অঞ্চলত মহিলা আৰু শিশুৰ সামাজিক আৰু আইনী সুৰক্ষা বৃদ্ধিৰ লক্ষ্যৰে ৩৪টা লিংগ-নিৰ্দিষ্ট প্ৰকল্পত গুৰুত্বপূৰ্ণ ভূমিকা পালন কৰিছিল। বাংলাদেশত মহিলাৰ বিৰুদ্ধে বৈষম্য দূৰীকৰণ সমিতিৰ সামৰণি পৰ্যবেক্ষণসমূহ কাৰ্যকৰী কৰাৰ পদক্ষেপসমূহৰ দিশত কাম কৰিছিল। তেওঁক অৰ্থনৈতিক সম্পৰ্ক বিভাগত নিযুক্তি দিয়া হৈছিল যদিও বিত্ত মন্ত্ৰালয়ে তেওঁক গ্ৰহণ কৰিবলৈ অস্বীকাৰ কৰিছিল।

২০০৫ চনত বেগমে চৰকাৰী ৰাষ্ট্ৰীয় টেলিভিছন বাংলাদেশ টেলিভিছনৰ প্ৰথমগৰাকী মহিলা সঞ্চালিকা প্ৰধান হিচাপে পুনৰ ইতিহাস ৰচনা কৰে। তেওঁ বাংলাদেশ টেলিভিছনৰ সৈতে চেজম ষ্ট্ৰীটৰ পৰিচয় দিয়ে। 

বেগমক ২০০৫ চনত নাৰিকান্ত ফাউণ্ডেচনে বেগম ৰকেয়া শ্বাইনিং পাৰ্চনেলিটি বঁটা প্ৰদান কৰে।

## ব্যক্তিগত জীৱন
বেগমৰ বিবাহ প্ৰধানমন্ত্ৰী খালেদা জিয়াৰ প্ৰেছ সচিব তাজুল ইছলামৰ সৈতে সম্পন্ন হয় । বাংলাদেশ জাতীয়তাবাদী দল ক্ষমতালৈ অহাৰ পিছত দুয়োজনে ৰাষ্ট্ৰপতিৰ কোটাৰ অধীনত পদোন্নতি লাভ কৰে।

## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ ব্যক্তি
শ্ৰেণী:অৰ্থনীতিবিদ
শ্ৰেণী:বাংলাদেশৰ নাৰীবাদী
প্ৰজ্ঞা কাপুৰ

**প্ৰজ্ঞা কাপুৰ**  ( ;জন্ম যাদৱ) ; এগৰাকী ছুইডেনৰ মডেল, অভিনেত্ৰী আৰু ভাৰতীয় চিনেমাৰ প্ৰযোজক।তেওঁ  ভাৰতীয় পিতৃ-মাতৃ ঘৰত ছুইডেনৰ বৰ্গহ’মত জন্মগ্ৰহণ কৰিছিল যদিও তেওঁ ডাঙৰ-দীঘল হৈছিল ছুইডেনৰ কাৰ্লছক্ৰ’নাত। ইনষ্টিটিউট অৱ এডভান্সড এক্টিং এণ্ড বিহেভিয়াৰ ষ্টাডিজত অভিনয়ৰ প্ৰশিক্ষণ লৈছে।[citation needed

## কৰ্ম জীৱন
প্ৰজ্ঞা কপূৰক আটাইতকৈ ভালকৈ জনা যায় আমোল গুপ্তেৰ *" হাৱা হাৱাই "* (২০১৪)নামৰ চলচ্চিত্ৰৰ কামৰ বাবে।তেওঁ অভিষেক কাপুৰ আৰু অভিষেক নায়াৰৰ সৈতে সহ-প্ৰযোজক হিচাপে ৰনি স্ক্ৰুভালাৰ সৈতে *কেদাৰনাথ* (২০১৮) প্ৰযোজনা কৰিছে। তেওঁ গাই ইন দ্য স্কাই পিকচাৰ্ছৰ সহ-প্ৰতিষ্ঠাপক। ভূষণ কুমাৰৰ টি ছিৰিজৰ সহযোগত তেওঁ *শৰাবী*নামৰ এখন চলচিত্ৰ প্ৰযোজনা কৰিবলৈ আহিছিল।

## চলচিত্ৰ পঞ্জী
২০১৪ চনত *হাৱা হাৱাই* চলচিত্ৰত প্ৰজ্ঞানন্দা চৰিত্ৰত অভিনয় কৰিছিল।

## তথ্যসূত্ৰ
নুৰজাহান বসু

**নুৰজাহান বসু** (; জন্ম: ১৪ মাৰ্চ ১৯৩৮)এগৰাকী বাংলাদেশী লেখিকা আৰু মহিলা অধিকাৰ কৰ্মী। ২০১৬ চনত আত্মজীৱনী শাখাত তেওঁ বাংলা একাডেমী সাহিত্য বঁটা লাভ কৰে। তেওঁ আশা আৰু সংহাতী – মহিলা সবলীকৰণত গুৰুত্ব আৰোপ কৰা এটা অলাভজনক সংস্থা প্ৰতিষ্ঠা কৰে।

## জীৱন
বংগোপসাগৰৰ বড়ো বৈশদিয়া নামৰ দ্বীপটোৰ কটাখালী গাঁৱত ১৯৩৮ চনৰ ১৪ মাৰ্চত বসুৰ জন্ম হৈছিল। তেওঁ মেট্ৰিক পৰীক্ষা শেষ কৰিবলৈ বৰিশাললৈ গৈছিল। ১৭ বছৰ বয়সত পূব পাকিস্তান জুবো লীগৰ সাধাৰণ সম্পাদক ইমাদুল্লাৰ সৈতে বিবাহপাশত আবদ্ধ হয়। গৰ্ভৱতী অৱস্থাত এবছৰৰ সময়ত ইমাদুল্লাৰ মৃত্যু হয়। প্ৰথম সন্তান জসীমৰ জন্মৰ পিছত তেওঁ স্নাতক ডিগ্ৰী লাভ কৰা ছাদৰ গাৰ্লছ স্কুলত ছাত্ৰাবাসৰ ৱাৰ্ডেনৰ চাকৰি গ্ৰহণ কৰে৷ 

১৯৬৩ চনত তেওঁৰ প্ৰয়াত স্বামীৰ ঘনিষ্ঠ বন্ধু স্বদেশ বসুৰ সৈতে বিবাহপাশত আবদ্ধ হয়। স্বদেশে কেম্ব্ৰিজ বিশ্ববিদ্যালয়ত পি এইচ ডিৰ বাবে বৃত্তি লাভ কৰাৰ বাবে দম্পতীটো আৰু জছিম ইংলেণ্ডৰ কেম্ব্ৰিজলৈ যায়। ১৯৬৭ চনত তেওঁলোক কৰাচীলৈ গুচি যায়। নুৰজাহানে কেম্ব্ৰিজত এগৰাকী কন্যা মনিকা আৰু কৰাচীত দ্বিতীয় কন্যা অনিতাৰ জন্ম দিয়ে। মুক্তিযুদ্ধ আৰম্ভ হোৱাৰ ঠিক আগতে ১৯৭১ চনৰ আৰম্ভণিতে পৰিয়ালটো ঢাকালৈ গুচি যায়।

১৯৭৪ চনত পৰিয়ালটো ইংলেণ্ডৰ অক্সফৰ্ডলৈ আৰু তাৰ পৰা আমেৰিকাৰ ৱাশ্বিংটনলৈ গুচি যায় আৰু তাৰ পৰাই স্বদেশে বিশ্ব বেংকত চাকৰি পায়। নুৰজাহানে সমাজ কৰ্মত স্নাতকোত্তৰ ডিগ্ৰী সম্পূৰ্ণ কৰে আৰু কেথলিক চেৰিটিজ ৰিফিউজি প্ৰগ্ৰেমৰ সৈতে সমাজকৰ্মী হিচাপে নিজৰ কেৰিয়াৰ আৰম্ভ কৰে।

১৯৮৪ চনত নূৰজাহান বসুৱে *সংহাটী* প্ৰতিষ্ঠা কৰে।

## বঁটা
* আনন্যা শীৰ্ষ দহটা বঁটা (২০০৫
* অনন্যা সাহিত্য বঁটা (২০১০)
* বাংলা একাডেমী সাহিত্য বঁটা (২০১৬)

## কৰ্ম
**Agunmukhar Meye,* Sahitya, Dhaka, 2009
*

## তথ্যসংগ্ৰহ

শ্ৰেণী:বাংলাদেশৰ লেখক
শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:লেখিকা
আনোৱাৰা বাহাৰ চৌধুৰী

**আনোৱাৰা বাহাৰ চৌধুৰী** (; ১৩ ফেব্ৰুৱাৰী ১৯১৯ – ২৭ অক্টোবৰ ১৯৮৭) এগৰাকী বাংলাদেশী সমাজকৰ্মী আৰু সাহিত্যিক।

## নেপথ্য আৰু শিক্ষা
১৯১৯ চনৰ ১৩ ফেব্ৰুৱাৰীত মুৰ্ছিদাবাদ জিলাৰ আজিজগঞ্জ চহৰত জন্মগ্ৰহণ কৰা চৌধুৰী মাণিকগঞ্জত ডাঙৰ-দীঘল হৈছিল। মহিলা অধিকাৰ কৰ্মী বেগম ৰকেয়াই প্ৰতিষ্ঠা কৰা সাখাৱট মেম’ৰিয়েল গাৰ্লছ হাইস্কুলত তেওঁৰ নামভৰ্তি হয়। ১৯৩৪ চনত মেট্ৰিক পৰীক্ষাত উত্তীৰ্ণ হৈ কলকাতাৰ বেথুন কলেজৰ পৰা উচ্চতৰ মাধ্যমিক পৰীক্ষা আৰু বি এ ডিগ্ৰী সম্পূৰ্ণ কৰে। ১৯৪১ চনত স্কটিছ চাৰ্চ কলেজৰ পৰা শিক্ষকতাত স্নাতক ডিগ্ৰী লাভ কৰে।

## কৰ্মজীৱন
চৌধুৰী কলিকতা বিশ্ববিদ্যালয়ৰ লেডী ব্ৰাবৰ্ণ কলেজৰ বাংলা সাহিত্যৰ অধ্যাপক আছিল। বেগম ৰকেয়াই প্ৰতিষ্ঠা কৰা অঞ্জুমান-ই-খাৱতীন-ই-ইছলাম বা সদৌ বংগ মুছলিম মহিলা সন্থাৰ সম্পাদিকা হৈছিল। তেওঁ বিদ্যাময়ী ছোৱালী হাইস্কুল, কামৰুন্নেছা ছোৱালী হাইস্কুল আৰু বাংলা বজাৰ চৰকাৰী ছোৱালী হাইস্কুলৰ প্ৰধান শিক্ষক হিচাপে কাৰ্যনিৰ্বাহ কৰিছিল।

১৯৫৫ চনত তেওঁ শিক্ষা সঞ্চালকালয়ৰ মহিলা শিক্ষাৰ বিশেষ বিষয়া হয়। ১৯৫৫ চনত ঢাকাত স্থাপিত বুলবুল একাডেমী অৱ ফাইন আৰ্টছ (BAFA)ৰ অন্যতম প্ৰতিষ্ঠাপক আছিল তেওঁ। ১৯৬৯ চনত তেওঁ হাবিবুল্লাহ বাহাৰ মহাবিদ্যালয় স্থাপন কৰে।

চৌধুৰীয়ে কেইবাখনো গ্ৰন্থ লিখিছিল য’ত জীৱনী, স্কুলৰ পাঠ্যপুথি আৰু শিশুৰ বাবে কিতাপ আদি অন্তৰ্ভুক্ত। তেওঁৰ কবিতা সংকলন "অমৰ চেটোনাৰ ৰং" প্ৰকাশ কৰে।

## তথ্যসূত্ৰ

শ্ৰেণী:বাংলাদেশৰ লেখক
শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ নাৰীবাদী
শ্ৰেণী:সমাজকৰ্মী
জুলি ডেলপৰ্ট

**জুলি ডেলপৰ্ট** () এগৰাকী ফৰাচী-কানাডিয়ান কাৰ্টুনকাৰ আৰু চিত্ৰকৰ। তেওঁ কানাডাৰ ক্যুবেকৰ মণ্ট্ৰিয়েলত বাস কৰে।

## জীৱনী
২০০৫ চনত ডেলপৰ্টে ফ্ৰান্সৰ চেণ্ট-মালোৰ পৰা মণ্ট্ৰিয়েললৈ গুচি আহে। লিখি ভাল পাইছিল বাবে ফ্ৰান্সত সাংবাদিকতা অধ্যয়ন কৰিছিল যদিও তেওঁ সাংবাদিক হৈ ভাল নাপালে। ডেলপৰ্টে আৰ্ট স্কুলত পঢ়া নাছিল বা শিল্পী হিচাপে জীয়াই থকা আৰু কাম কৰাৰ বাবে পৰিয়ালৰ আদৰ্শ নাছিল আৰু মণ্ট্ৰিয়েললৈ যোৱাৰ পিছতহে তেওঁ "শিল্পী হোৱাৰ সামাজিক আৰু অৰ্থনৈতিক সম্ভাৱনা" বুলি বৰ্ণনা কৰা অনুভৱটো বুজি উঠিছিল। ২০১১ চনত ডেলপৰ্ট চেণ্টাৰ ফৰ কাৰ্টুন ষ্টাডিজৰ ফেলো আছিল। 

মণ্ট্ৰিয়েলৰ বাৰ্ষিক "৪৮ হিউৰেছ" কমিক্স উৎসৱৰ অন্যতম আয়োজক আচিল ডেলপৰ্ট। ২০০৭ চনৰ পৰা তেওঁ কমিকছৰ ওপৰত এটা ৰেডিঅ' অনুষ্ঠান *ডান্সটা বুলে*ৰ সহ-আয়োজক আছিল, যিটো এটা দশক ধৰি চলিছিল। ২০১৭ চনত তেওঁ ৰোজালি লাভ'ই, কেথেৰিন অচেলট, মেৰী ছাউৰ আৰু ডেভিদ টাৰ্জিয়নৰ সৈতে *ট্ৰিষ্টেছ* আলোচনী প্ৰতিষ্ঠা কৰে।

## প্ৰভাৱ আৰু বিষয়বস্তু
ডেলপৰ্টে বেলজিয়ামৰ কাৰ্টুনকাৰ ডমিনিক গবলেটৰ প্ৰভাৱ তেওঁৰ কামৰ ওপৰত পৰিছে বুলি উল্লেখ কৰিছে, আৰু জোয়ানা হেলগ্ৰেন, আমাণ্ডা ভাহামাকি, জিন-ক্ৰিষ্টোফ মেনু আৰু ডেভিদ লিবেন্সকো প্ৰেৰণাদাতা হিচাপে কৃতিত্ব দিছে। তেওঁ মুমিনছৰ সৃষ্টিকৰ্তা ট'ভ জেনছনক "কমিক্স ইতিহাসৰ প্ৰথমগৰাকী মহিলা যাৰ কাম আৰু জীৱনক মই ভাল পাইছিলোঁ" বুলিও বৰ্ণনা কৰিছে আৰু ২০১৯ চনৰ তেওঁৰ গ্ৰাফিক উপন্যাস ডিছ উইমেনছ ৱৰ্কত জেনছনক কেন্দ্ৰীয় ব্যক্তি হিচাপে অন্তৰ্ভুক্ত কৰিছে।

ডেলপৰ্টে ৰঙীন পেঞ্চিলৰ সৈতে তেওঁৰ উত্তেজক অংকনৰ বাবে পৰিচিত, আৰু প্ৰায়ে তেওঁৰ প্ৰক্ৰিয়াক প্ৰতিফলিত কৰা টেপ বা অন্যান্য চিহ্নসমূহ অন্তৰ্ভুক্ত কৰে। ইচ্ছাকৃতভাৱে অনন্য অংকন শৈলী গঢ়ি তুলিবলৈ তেওঁ নিজৰ কেৰিয়াৰৰ আৰম্ভণিতে ৰঙীন পেঞ্চিলৰ কাম আৰম্ভ কৰে। তেওঁৰ লেখাৰ বৈশিষ্ট্য হৈছে প্ৰায়ে ডায়েৰীৰ দৰে গল্প কোৱা, আৰু অন্যান্য সাংস্কৃতিক বা ঐতিহাসিক ব্যক্তিৰ উদ্ধৃতি বা মধ্যৱৰ্তী, বিশেষকৈ মহিলা শিল্পী আৰু লেখিকা (যেনে ভাৰ্জিনি ডেচপেণ্টেছ, এনি আৰ্নাক্স, এলিনা ফেৰাণ্টে, চাণ্টাল আকাৰমেন, জেনেভিভ কেষ্ট্ৰি, কেট বুছ আৰু অন্যান্য), আৰু শিল্প নিৰ্মাণক এক প্ৰকাৰৰ "সামূহিক বুদ্ধিমত্তা" হিচাপে বৰ্ণনা কৰে অন্য শিল্পী, চিন্তাবিদ আৰু পাঠকৰ সৈতে সংলাপ। ডেলপৰ্টৰ ৰচনাত প্ৰায়ে নাৰীত্ব আৰু নাৰীৰ শ্ৰম, নাৰীবাদ আৰু নাৰীবাদী বৌদ্ধিক পৰম্পৰা, মানসিক স্বাস্থ্য, খং, যৌনতা আৰু যৌন নিৰ্যাতনৰ বিষয়বস্তুৰ বিষয়ে আলোচনা কৰা হয়।

## প্ৰকাশন
* এনকোৰ কা (Encore ça), Colosse, 2008
* লে ৰিভে দে লা কেটাস্ত্ৰফ (Le Rêve de la catastrophe), Colosse, 2009, with Vincent Giard
* লে ডাৰনেৰ কিলোমিটাৰ নং ওৱান(Le Dernier kilomètre No. 1), Colosse, 2011
* লা বেদে-ৰিয়েলিতে:লা বেন্দ দিজিনি অটোবায়োগ্ৰাফিক এ ল্হুৰে দেচ টেকনোলোজিচ নিউমাৰিকচ্(La Bédé-réalité: La band dessinée autobiographique à l'heure des technologies numériques), Colosse / Essais, 2011
* লে কাৰ্ণেট ব্লু(Le Carnet bleu), Colosse, 2011
* লে ডাৰ্ণেৰ কিলোমিটাৰ নং ২(Le Dernier kilomètre No. 2), Colosse, 2012
* জাৰ্ণেল(Journal), Koyama Press , 2013
* জে চুইচ আন ৰাটোন লেভৰ(Je suis un raton laveur) La courte échelle, 2013
* জাৰ্ণেল(Journal ), L'Agrume, 2014
* এভ্ৰিহোৱেৰ এণ্টেনাজ (Everywhere Antennas), Drawn & Quarterly, 2014
* জে ভইচ এণ্টেনিচ প’ৰ্ট’ট(Je vois des antennes partout), Pow Pow, 2015
* ম’ই অ’চি জে ভউলেচ এম্পোৰ্টাৰ (Moi aussi je voulais l'emporter), Pow Pow, 2017

## তথ্য সূত্ৰ

শ্ৰেণী:চিত্ৰশিল্পী
শ্ৰেণী:কাৰ্টুনিষ্ট
শ্ৰেণী:কানাডাৰ ব্যক্তি
মাৰ্গাৰট আৱ’য়েট

**মাৰ্গাৰেট আব’য়েট** () এগৰাকী আইভৰিয়ান লেখিকা, তেওঁ তেওঁৰ গ্ৰাফিক উপন্যাস ধাৰাবাহিক আয়া এণ্ড আকিচি(Aya and Akissi)ৰ বাবে বেছিকৈ পৰিচিত।

## জীৱনী
১৯৭১ চনত ক'ট ডি আইভৰিৰ আবিজানত আব’য়েটৰ জন্ম হৈছিল আৰু ১২ বছৰ বয়সত তেওঁ আৰু তেওঁৰ ভাতৃয়ে তেওঁলোকৰ ডাঙৰ ককাকৰ ওচৰত থাকিবলৈ ফ্ৰান্সলৈ গুচি যায়। বৰ্তমান তেওঁ পেৰিছৰ উপকণ্ঠ অঞ্চল ৰোমেইনভিলত তেওঁৰ স্বামী, চিত্ৰকৰ ক্লেমেণ্ট অ'ব্ৰেৰী (যি তেওঁৰ গ্ৰাফিক ধাৰণাসমূহৰ চিত্ৰণ) আৰু তেওঁলোকৰ সৰু পুত্ৰৰ সৈতে থাকে। প্ৰথমখন গ্ৰাফিক উপন্যাস আয়া লিখাৰ সময়ত পেৰিছত আইনী সহায়িকা হিচাপে কাম কৰিছিল। আব’য়েটে যুৱক-যুৱতীসকলৰ বাবে উপন্যাস লিখিবলৈ চেষ্টা কৰিছিল যদিও প্ৰকাশকে এই ধাৰাটোৰ ওপৰত যি বাধাৰ সৃষ্টি কৰিছিল, সেইবোৰৰ বাবে তেওঁ হতাশাত হাৰ মানিছিল। আইনী সহায়িকা হিচাপে চাকৰি এৰি পূৰ্ণকালীন লেখাত মনোনিৱেশ কৰে। 

তেওঁৰ গ্ৰন্থ *আয়া* ১৫টা ভাষালৈ অনুবাদ কৰা হৈছে। আব’য়েটৰ আন আন ৰচনাসমূহৰ ভিতৰত আছে শিশুৰ কিতাপ আকিচি: আটাক ডি চেটছ (২০১০)। লেখাৰ উপৰিও তেওঁ Des livres pour tous (Books for All) নামৰ সংস্থাটো চলায় যিয়ে আফ্ৰিকান শিশুসকলৰ বাবে সাক্ষৰতা শিক্ষাৰ প্ৰসাৰৰ বাবে আফ্ৰিকাত পুথিভঁৰাল নিৰ্মাণ আৰু সমৰ্থন কৰে।

## আয়া
আয়া আব’য়েটৰ প্ৰথম প্ৰকাশিত গ্ৰন্থ। তদুপৰি তেওঁৰ প্ৰথম গ্ৰাফিক উপন্যাসৰ উদ্যোগ, লগতে তেওঁৰ স্বামীৰ সৈতে সহযোগিতামূলক প্ৰচেষ্টা, যাৰ বাবে আয়াই প্ৰথমবাৰৰ বাবে গ্ৰাফিক উপন্যাসৰ ছবি ডাঙি ধৰিছিল। পাৰ্চেপলিছৰ লেখিকা মাৰ্জানে সত্ৰাপীৰ দ্বাৰা তেওঁ এখন গ্ৰাফিক নভেল কৰিবলৈ প্ৰভাৱিত হৈছিল। যুদ্ধ আৰু দুৰ্ভিক্ষৰ বাহিৰেও অন্যান্য বিষয়ৰ ওপৰত গুৰুত্ব আৰোপ কৰি আফ্ৰিকা এখন দেখুৱাবলৈ তেওঁৰ ইচ্ছাৰ পৰাও ই উদ্ভৱ হৈছিল, যিটো সাধাৰণতে আফ্ৰিকাক চিত্ৰিত কৰাত সংবাদ মাধ্যমে গুৰুত্ব দিয়ে। তেওঁৰ চৰিত্ৰবোৰে স্কুলত পঢ়ে, কামলৈ খোজ কাঢ়ি যায়, ভৱিষ্যতৰ পৰিকল্পনা কৰে আৰু আন সকলো ঠাইতে ঘটাৰ দৰেই আইভৰি কোষ্টত ঘৰুৱা জটিলতাত আবদ্ধ হৈ পৰে। কাহিনীটোক আৱ’য়েটৰ সহ-পৰিচালক *আয়া অৱ ইয়প চিটি* নামৰ এনিমেটেড ছবিলৈ ৰূপান্তৰিত কৰা হৈছে।

আয়াক আত্মজীৱনীমূলক বুলি অস্বীকাৰ কৰে আৱ’য়েটে, মাথোঁ এই অৰ্থত যে, ইয়াত তেওঁ চিনাকি আইভৰি কোষ্টক চিত্ৰিত কৰা হৈছে। ডাঙৰ হোৱাৰ পিছত চৰিত্ৰবোৰ তেওঁ চিনি পোৱা মানুহৰ ওপৰত আধাৰিত যদিও পৰিস্থিতিবোৰ বিশুদ্ধ কাল্পনিক।

বিশেষকৈ প্ৰথমবাৰৰ বাবে লিখা লেখকৰ বাবে আয়াক সফল বুলি গণ্য কৰা হৈছে। ২০০৬ চনত ই প্ৰথম কমিক বুকৰ বাবে এংগোলেম আন্তৰ্জাতিক কমিক্স উৎসৱৰ বঁটা লাভ কৰে আৰু কেৱল ফ্ৰান্সতে ইয়াৰ ২ লাখতকৈ অধিক কপি বিক্ৰী হয় আৰু দ্বিতীয়খন কিতাপ ওলোৱাৰ সময়লৈকে বিশ্বজুৰি ৩ লাখ ৫০ হাজাৰতকৈ অধিক কপি বিক্ৰী হয়। কানাডাৰ প্ৰকাশক ড্ৰ’ন এণ্ড কোৱাৰ্টাৰলিয়ে ইংৰাজী ভাষাৰ সংস্কৰণটো আমেৰিকাত বিতৰণ কৰিছিল। তেওঁলোকে ১০,০০০ তকৈ অধিক কপি ছপা কৰিছিল, আমেৰিকাত প্ৰথমবাৰৰ বাবে প্ৰকাশ পোৱা গ্ৰাফিক উপন্যাসৰ বাবে ই এক উল্লেখযোগ্য সংখ্যা। আৱ’য়েটে তেওঁৰ ফৰাচী প্ৰকাশকক তেওঁৰ জন্মভূমি আইভৰি কোষ্টত গ্ৰাফিক উপন্যাসখনৰ সস্তা, কোমল কভাৰ কপি বিক্ৰী কৰিবলৈ বুজাইছিল। ২০২৪ চনলৈকে আয়া আৰু আকিছি মিলি ১,০০০,০০০ কপিতকৈও অধিক বিক্ৰী হৈছে।

২০২৩ চনৰ হিচাপত আয়া শৃংখলাত ৮খন গ্ৰাফিক উপন্যাস সন্নিবিষ্ট কৰা হৈছে, ইয়াৰে ৭খন ইংৰাজী ভাষাত প্ৰকাশ পাইছে। নিউয়ৰ্ক টাইমছৰ মতে, জৰ্জ ফ্লয়ডৰ প্ৰতিবাদৰ সময়ত আয়াৰ কিতাপৰ বিক্ৰী বৃদ্ধি পাইছিল আৰু এই ধাৰাবাহিকখনে বিশ্বজুৰি বিশেষকৈ ফৰাচী ভাষী আফ্ৰিকান প্ৰব্ৰজনকাৰীসকলৰ মাজত প্ৰচুৰ জনপ্ৰিয়তা লাভ কৰিছিল।
## তথ্য সূত্ৰ

শ্ৰেণী:কাৰ্টুনিষ্ট
শ্ৰেণী:লেখিকা
নাজমা চৌধুৰী

**নাজমা চৌধুৰী** (; ২৬ ফেব্ৰুৱাৰী ১৯৪২ – ৮ আগষ্ট ২০২১) এগৰাকী বাংলাদেশী শিক্ষাবিদ আছিল। তেওঁ হাবিব প্ৰশাসনৰ উপদেষ্টা হিচাপে কাৰ্যনিৰ্বাহ কৰিছিল। 

বাংলাদেশত নাৰী অধ্যয়ন প্ৰতিষ্ঠা কৰাৰ ক্ষেত্ৰত তেওঁ আগৰণুৱা আছিল। ২০০০ চনত তেওঁ ঢাকা বিশ্ববিদ্যালয়ৰ মহিলা আৰু লিংগ অধ্যয়ন বিভাগ প্ৰতিষ্ঠা কৰে। ১৯৯৬ চনত তেওঁ প্ৰথম কেয়াৰটেকাৰ চৰকাৰৰ উপদেষ্টা আছিল। ২০০৮ চনত গৱেষণাৰ বাবে বাংলাদেশৰ দ্বিতীয় সৰ্বোচ্চ অসামৰিক সন্মান একুশ্বে পদক বঁটা লাভ কৰে।

## শিক্ষা
১৯৪২ চনৰ ২৬ ফেব্ৰুৱাৰীত চিলেটৰ এটা বঙালী মুছলমান পৰিয়ালত চৌধুৰীৰ জন্ম হয়। প্ৰথম দুটা সন্তানৰ মৃত্যুৰ পিছত চৌধুৰী ইমামুজ্জামান আৰু আমিৰুন্নেছা খাতুনৰ তৃতীয় সন্তান। তেওঁৰ মাতৃ আমুৰুন্নেছা খাতুন এগৰাকী গৃহিণী হোৱাৰ বিপৰীতে তেওঁৰ পিতৃ চৌধুৰী ইমামুজ্জামান আছিল এজন চিভিল ইঞ্জিনিয়াৰ।তেওঁৰ দেউতাক নবীগঞ্জৰ পিতুৱা-সদ্ৰাবাদৰ চৌধুৰী বাৰীৰ। ১৩০৩ চনত চিলেট বিজয়ত অংশগ্ৰহণ কৰা শ্বাহ জালালৰ কোৰেইশ্বী সহযোগী শ্বাহ ছাদৰুদ্দিন কুৰেছিৰ বংশধৰ আছিল।

তেওঁৰ প্ৰাৰম্ভিক স্কুলীয়া শিক্ষা অসমত আৰম্ভ হয়। পূব পাকিস্তান ভাৰতৰ পৰা পৃথক হোৱাৰ পিছত পিতৃয়ে নতুন চাকৰি পোৱাৰ পিছত পৰিয়ালটো পূব পাকিস্তানৰ ঢাকালৈ গুচি যায়।

চৌধুৰীক ঢাকাৰ বিদ্যা মন্দিৰ স্কুলত তৃতীয় শ্ৰেণীত ভৰ্তি কৰা হৈছিল। তাৰ পিছত আকৌ চতুৰ্থ শ্ৰেণীত তেওঁক ৰাজশাহীৰ পি এন গাৰ্লছ স্কুলত নামভৰ্তি কৰা হয়। ১৯৫৬ চনত কামৰুনেছা গাৰ্লছ স্কুলৰ পৰা এছ এছ চি প্ৰৱেশ পৰীক্ষাত উত্তীৰ্ণ হৈ তেওঁ ইষ্ট পাকিস্তান মাধ্যমিক শিক্ষা ব’ৰ্ডত ছোৱালীৰ ভিতৰত অষ্টম স্থান লাভ কৰে। ঢাকাৰ হলি ক্ৰছ কলেজৰ পৰা তেওঁ এইচ এছ চি উত্তীৰ্ণ হয়। পূব পাকিস্তান উচ্চতৰ মাধ্যমিক শিক্ষা ব'ৰ্ডৰ মেধা তালিকাত তেওঁ নৱম স্থানত আছিল।

চৌধুৰীয়ে ঢাকা বিশ্ববিদ্যালয়ত ৰাজনীতি বিজ্ঞানত স্নাতক আৰু স্নাতকোত্তৰ ডিগ্ৰী লাভ কৰে। পি এইচ ডিৰ বাবে যুক্তৰাজ্যলৈ যোৱাৰ আগতে বাংলাদেশ বেটাৰৰ হৈ তেওঁ গীটাৰ বজাইছিল।

## কৰ্মজীৱন
১৯৬৩ চনত চৌধুৰীয়ে ঢাকা বিশ্ববিদ্যালয়ৰ ৰাজনীতি বিজ্ঞান বিভাগৰ প্ৰবক্তা হিচাপে কৰ্মজীৱন আৰম্ভ কৰে।১৯৬৬ চনত তেওঁ কমনৱেলথ বৃত্তিৰে লণ্ডন বিশ্ববিদ্যালয়ৰ স্কুল অৱ অৰিয়েণ্টেল এণ্ড আফ্ৰিকান ষ্টাডিজলৈ গৈ পি এইচ ডি লাভ কৰে। ১৯৭২ চনত বাংলাদেশলৈ উভতি আহি ১৯৮৪ চনৰ পৰা ১৯৮৭ চনলৈ ৰাজনীতি বিজ্ঞান বিভাগৰ অধ্যক্ষ হিচাপে কাৰ্যনিৰ্বাহ কৰি বিভাগটোত থকা কালত মহিলা সবলীকৰণ আৰু বিকাশ সম্পৰ্কীয় পাঠ্যক্ৰম পাঠ্যক্ৰমত প্ৰৱৰ্তন কৰে। বিশ্ববিদ্যালয়খনৰ ভিতৰতে গৱেষণা কেন্দ্ৰ চেণ্টাৰ ফৰ উইমেন ষ্টাডিজো স্থাপন কৰে।

চৌধুৰীয়ে ১৯৮৮ চনত মিনেছ'টা বিশ্ববিদ্যালয়ত ফুলব্ৰাইট ফেল'শ্বিপৰ অধীনত তিনিমাহ অতিথি পণ্ডিত হিচাপে কাৰ্যনিৰ্বাহ কৰিছিল। ৰাজনীতি বিজ্ঞানী বাৰ্বাৰা জে নেলছনৰ বন্ধু আছিল। ১৯৯৪ চনত এই যুটিয়ে ইয়েল ইউনিভাৰ্চিটি প্ৰেছৰ দ্বাৰা প্ৰকাশিত এখন কিতাপ *উইমেন এণ্ড পলিটিক্স ৱৰ্ল্ডৱাইড* সম্পাদনা কৰে। ১৯৯৫ চনত এই কিতাপখনে ভিক্টোৰিয়া শ্বুক বঁটা লাভ কৰে। আমেৰিকান পলিটিকেল ছায়েন্স এছ'চিয়েচনে এই কিতাপখনক ১৯৯৪ চনৰ বাবে শ্ৰেষ্ঠ গ্ৰন্থ বুলি অভিহিত কৰিছে।
## মৃত্যু
২০২১ চনৰ ৮ আগষ্টত, ঢাকাৰ এখন চিকিৎসালয়ত ক'ভিড-১৯ত আক্ৰান্ত হৈ চৌধুৰীৰ মৃত্যু হয়। মৃত্যুৰ সময়ত তেওঁ ৭৯ বছৰ হৈছিল৷  ঢাকাৰ বানানী কবৰস্থানত তেওঁক সমাধিস্থ কৰা হয়।
## তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:বাংলাদেশৰ নাৰীবাদী
শ্ৰেণী:শিক্ষাবিদ
আস্তিয়াগিয়া

**আস্তিয়াগিয়া** (প্ৰাচীন গ্ৰীক: Ἀστυάγυια, ইংৰাজী: Astyaguia বা Astyagyia) গ্ৰীক শ্ৰুতিকথা অনুসৰি থেছালিনৰ ৰাজকুমাৰী আছিল৷ তেওঁ লেপিথৰ ৰজা হাইপচিয়াছ আৰু নাইয়াড ক্লিডানোপৰ কন্যা।

## পৰিয়াল
আস্তিয়াগিয়াৰ ভগ্নীসকল আছিল চাইৰীনী, থেমিষ্টো আৰু আলকায়া। তেওঁৰ ভগ্নী থেমিষ্টো ব'অ'টিয়ান ৰজা আথামাছৰ তৃতীয় তথা অন্তিম পত্নী আছিল। কিছুমান সূত্ৰৰ মতে, এই দম্পতীহালৰ লিউকন, ইৰিথ্ৰিয়াছ, শ্বোনিয়াছ আৰু প্টাউছ নামৰ চাৰিজন সন্তান আছিল। অন্য কিছুমান উৎস অনুসৰি স্ফিচিয়াছ আৰু অৰ্কোমেনাছ নাইবা শ্বোনিয়াছ আৰু লিউকন নামৰ দুজন পুত্ৰ আছিল৷ অন্য কিছুমান সংস্কৰণৰ মতে লিউকনৰ পিতৃ আছিল প'জাইডন। এপ’ল’ দেৱতাৰ ঔৰসত চাইৰীনীয়ে এৰিষ্টিয়াছ আৰু ইডমনক জন্ম দিছিল। এৰিষ্টিয়াছ পশুপালন, মৌপালন আৰু পনীৰ উৎপাদনৰ দেৱতা হৈ পৰিছিল। ইডমন এজন বিখ্যাত শিল্পী হৈছিল। এপলনিয়াছ ৰোডিয়াছৰ মতে যে দম্পতীহালৰ আন এজন পুত্ৰও আছিল যাৰ নাম আছিল অটুকাচ। আস্তিয়াগিয়াই লেপিথাছৰ পুত্ৰ পেৰিফাছৰ সৈতে বিবাহত বহিছিল আৰু তেওঁলোকৰ আঠজন পুত্ৰৰ জন্ম হয়৷ তেওঁলোকৰ ডাঙৰ পুত্ৰ এণ্টিয়নে আমিথাওনৰ কন্যা পেৰিমেলাক বিয়া কৰাই আৰু তেওঁলোকৰ পুত্ৰ হৈছে ইক্সিয়ন।

## তথ্য সংগ্ৰহ

* Apollodorus, *The Library* with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website.
* Callimachus, *Callimachus and Lycophron with an English translation by A. W. Mair; Aratus, with an English translation by G. R. Mair*, London: W. Heinemann, New York: G. P. Putnam 1921. Internet Archive
* Callimachus, *Works*. A.W. Mair. London: William Heinemann; New York: G.P. Putnam's Sons. 1921. Greek text available at the Perseus Digital Library.
* Diodorus Siculus, *The Library of History* translated by :en:Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. Online version at Bill Thayer's Web Site
* Diodorus Siculus, *Bibliotheca Historica. Vol 1-2*. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888-1890. Greek text available at the Perseus Digital Library.
* Graves, Robert, *The Greek Myths: The Complete and Definitive Edition.* Penguin Books Limited. 2017. 
* Nonnus of Panopolis, *Dionysiaca* translated by William Henry Denham Rouse (1863-1950), from the Loeb Classical Library, Cambridge, MA, Harvard University Press, 1940. Online version at the Topos Text Project.
* Nonnus of Panopolis, *Dionysiaca. 3 Vols.* W.H.D. Rouse. Cambridge, MA., Harvard University Press; London, William Heinemann, Ltd. 1940-1942. Greek text available at the Perseus Digital Library.

শ্ৰেণী:গ্ৰীক কিংবদন্তি
জেনী ৰাকোটোমামনজি

**জেনী ৰাকোটোমামনজি** (), পৰিচিত নাম জেনী, এগৰাকী মালাগাছি জন্মৰ ফৰাচী কাৰ্টুনকাৰ আৰু এনিমেটৰ। তেওঁ চিবিমাগ কমিক্স ষ্টুডিঅ'ৰ সহ-প্ৰতিষ্ঠাপক।

## জীৱনী
১৯৭৯ চনত মাদাগাস্কাৰৰ আণ্টানানাৰিভোত জন্মগ্ৰহণ কৰা জেনী ৰাকোটোমামনজিয়ে ৩ বছৰ বয়সত পিতৃ-মাতৃৰ সৈতে দ্বীপটো এৰি পেৰিছৰ উপকণ্ঠ অঞ্চললৈ গুচি যায়। পেৰিছ বিশ্ববিদ্যালয় ১ প্যান্থেয়ন-ছ'ৰবনৰ চেণ্ট-চাৰ্লছ চেণ্টাৰত তেওঁ শিল্প অধ্যয়ন কৰে, তাৰ পিছত গ'বেলিনছত এনিমেচনৰ ওপৰত দুবছৰীয়া কাৰ্যসূচী ল’ইক’ল ডি ল’ইমেজ সম্পূৰ্ণ কৰে।

২০০২ চনত কেৱল নামৰ প্ৰথম অংশৰে নিজৰ কামত চহী কৰা জেনীয়ে এণ্টোৱান এণ্টিনৰ সৈতে তেওঁৰ প্ৰথম এনিমেটেড চুটি ছবি *লে পেপিলন* নিৰ্মাণ কৰে। সেই বছৰৰ এন্নেচি আন্তঃৰাষ্ট্ৰীয় এনিমেচন চলচ্চিত্ৰ মহোৎসৱত *কেনেল জে বঁটা*ৰ বাবে এই চুটি ছবিখন নিৰ্বাচিত কৰা হৈছিল। ইয়াৰ কিছু সময়ৰ পিছতে মাৰাথন এনিমেচনে তেওঁক মাৰ্টিন মিষ্ট্ৰী ধাৰাবাহিকৰ চৰিত্ৰ ডিজাইন আৰু টটালি স্পাইছৰ ষ্ট'ৰীব'ৰ্ডৰ কাম কৰিবলৈ নিযুক্তি দিয়ে।

জেনীয়ে ২০০৫ চনত তেওঁৰ প্ৰথম কমিক শ্বোজো মাংগা-শৈলীৰ পিংক ডায়েৰী মুকলি কৰে। ফ্ৰান্সৰ ডেলক'ৰ্টৰ দ্বাৰা প্ৰকাশিত পিংক ডায়েৰী ছিৰিজে ২০০৬ চনত ফৰাচী আলোচনী এনিমেলেণ্ডৰ পৰা শ্ৰেষ্ঠ মাংগা-শৈলীৰ বেণ্ডে ডেচিনিৰ বঁটা লাভ কৰে। ই ২০০৮ চনলৈকে চলিছিল, তাৰ পিছত জেনীয়ে এখন নতুন ধাৰাবাহিক মেথিল্ড আৰম্ভ কৰে আৰু তাৰ পিছত চাৰা এট লেছ কণ্টেছ পাৰ্ডাছ। পেট্ৰিচিয়া লাইফংৰ লা ৰোজ একাৰলেট ছিৰিজৰ স্পিন অফৰ কামো কৰিছে। 

২০০৩ চনত তেওঁ চিবিমাগ কমিক্স ষ্টুডিঅ'ৰ প্ৰতিষ্ঠাপক সদস্যও হয়, যাৰ জৰিয়তে তেওঁ বিভিন্ন কমিক ফেনজিনত সহযোগিতা আগবঢ়াইছে।

জেনী ফ্ৰান্সৰ ইউৰে-এট-লয়ৰত থাকে, য'ত তেওঁ সঘনাই তেওঁৰ স্বামী, সহযোগী কমিকছ সৃষ্টিকৰ্তা এলেক্সিছ ক'ৰিডুনৰ সৈতে সহযোগিতা কৰে।
## তথ্য সূত্ৰ

শ্ৰেণী:কাৰ্টুনিষ্ট
এমি ৰীডাৰ

**এমি ৰীডাৰ** (জন্ম ২৫ আগষ্ট, ১৯৮০), পূৰ্বতে এমি ৰীডাৰ হেডলী নামেৰে পৰিচিত এগৰাকী আমেৰিকান কমিক গ্ৰন্থৰ শিল্পী আৰু লেখিকা যিয়ে ফুলছ গোল্ড, মেডাম ছানাডু, বেটউমেন, আৰু মুন গাৰ্ল এণ্ড ডেভিল ডাইনোছৰৰ দৰে শিৰোনামৰ কামৰ বাবে পৰিচিত। 

## প্ৰাথমিক জীৱন
১৯৮০ চনৰ ২৫ আগষ্টত জন্মগ্ৰহণ কৰা এমি ৰীডাৰৰ ঘৰ মূলতঃ ক’লৰাডোৰ ডেনভাৰত আৰু তেওঁ সমাজ বিজ্ঞানৰ স্কুলত বিজ্ঞান শাখাত স্নাতক ডিগ্ৰী লাভ কৰে।

## কেৰিয়াৰ
এমি ৰীডাৰক প্ৰথমে চতুৰ্থ টকিঅ’পপৰ *ৰাইজিং ষ্টাৰছ অৱ মাংগা* প্ৰতিযোগিতাৰ জৰিয়তে আৱিষ্কাৰ কৰা হৈছিল আৰু পিছলৈ তেওঁ অ'ইএল মাংগা ফুলছ গোল্ড লিখিছিল আৰু চিত্ৰিত কৰিছিল।

ৰীডাৰ লেখক মেট ৱেগনাৰৰ সৈতে ডিচি কমিক্সৰ ভাৰ্টিগো ইম্প্ৰিণ্টৰ মেডাম ছানাডু ছিৰিজৰ মুখ্য শিল্পী হৈছিল। ২০০৭ চনত দিয়া এক সাক্ষাৎকাৰত তেওঁ সম্পাদক ব্ৰেণ্ডন মণ্টক্লেয়াৰক কমিকছ উদ্যোগত আৰম্ভণি কৰাত সহায় কৰাৰ বাবে কৃতিত্ব দিয়ে। ২০১০ চনত ডিচিয়ে ঘোষণা কৰে যে, তেওঁ জে এইচ উইলিয়ামছ তৃতীয়ৰ সৈতে বেটউমেন ছিৰিজৰ বিকল্প কলাৰ দায়িত্ব গ্ৰহণ কৰিব, ইয়াৰ উপৰিও সেই শিৰোনাম আৰু ছুপাৰগাৰ্লৰ ভেৰিয়েণ্ট কভাৰ প্ৰদান কৰে, যাৰ পিছৰটো তেওঁ ৫৫ সংখ্যাৰ পৰা আৰম্ভ কৰে। তাৰ পিছত পৰৱৰ্তী কাহিনী চাপৰ মাজত "সৃষ্টিশীল পাৰ্থক্য"ৰ বাবে তেওঁ বেট ৱ’মেন কিতাপখন এৰি থৈ যায়। ৰীডাৰ ইমেজ কমিক্সলৈ গুচি যায় আৰু লেখক ব্ৰেণ্ডন মণ্টক্লেয়াৰৰ সৈতে ৰকেট গাৰ্ল সৃষ্টি কৰে। ২০১৫ চনত তেওঁ আৰু মণ্টক্লেয়াৰে মাৰ্ভেল কমিক্সৰ বাবে মুন গাৰ্ল এণ্ড ডেভিল ডাইনোছৰৰ সহ-লেখক আৰম্ভ কৰে।

## কৌশল আৰু বিষয়বস্তু
পেঞ্চিল আৰু বৈদ্যুতিক ইৰেজাৰৰ উপৰিও ৰীডাৰে হাতেৰে ৰং কৰা কামৰ বাবে কপিক মাল্টিলাইনাৰ আৰু কপিক মাৰ্কাৰ ব্যৱহাৰ কৰে। ৰীডাৰ বাওঁহতীয়া, আৰু কভাৰৰ চিত্ৰ অংকন কৰাৰ সময়ত তেওঁ অংকন কৰা পৃষ্ঠৰ তলৰ সোঁফালৰ পৰা আৰম্ভ কৰি ওপৰৰ বাওঁফালে কাম কৰে, যাতে স্মিয়ৰ নহয়। ডিজিটেল কামৰ বাবে ড্ৰয়িং টেবলেট এটাও নিয়োগ কৰে। তেওঁ ব্যৱহাৰ কৰা কম্পিউটাৰ প্ৰগ্ৰেমসমূহৰ ভিতৰত এড'ব ফটোশ্বপ, ক'ৰেল পেইণ্টাৰ আৰু কমিকৱৰ্কছ আদি অন্তৰ্ভুক্ত।

### ব্যক্তিগত জীৱন
ৰীডাৰে সংগীত লিখা, গান গোৱা আৰু চিলাই কৰি ভাল পায়। তেওঁ মানহাটানৰ গ্ৰীণউইচ ভিলেজ চুবুৰীত বাস কৰে।

## তথ্য সূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:কাৰ্টুনিষ্ট
হৰে কাঁচ কি চুড়ীয়াঁ

**হৰে কাঁচ কি চুড়ীয়াঁ**  () ১৯৬৭ চনৰ এখন হিন্দী, সামাজিক, পাৰিবাৰিক নাট্যধৰ্মী ছবি। পৰিচালনা আৰু প্ৰযোজনা কৰিছে কিশোৰ সাহুৱে। কিশোৰ সাহু কাহিনী, চিত্ৰনাট্য আৰু সংলাপ ৰচনাও কিশোৰ সাহুৰ। কিশোৰ সাহু শংকৰ জয়কিষাণে সংগীত ৰচনা কৰাৰ বিপৰীতে গীতৰ কথা লিখিছিল হছৰৎ জয়পুৰী আৰু শৈলেন্দ্ৰই। কিশোৰ সাহু সাহুৱে তেওঁৰ কন্যা নাইনা সাহুক মূল নায়িকাৰ চৰিত্ৰ হিচাপে উপস্থাপন কৰে আৰু এইখন ছবিৰ যোগেদি নাইনাই চলচ্চিত্ৰ অভিনয়ত আত্মপ্ৰকাশ কৰিছিল। কিশোৰ সাহু অন্য মুখ্য চৰিত্ৰত আছিল বিশ্বজীত, শিৱ কুমাৰ, নাজিৰ হুছেইন, ৰাজেন্দ্ৰনাথ, হেলেন আৰু ললিতা পাৱাৰ।

কাহিনীটো এগৰাকী যুৱতী চিকিৎসা বিজ্ঞানৰ ছাত্ৰী মোহিনীক (নেইনা সাহু) লৈ আৱৰ্তিত, যি  অবিবাহিত অৱস্থাত গৰ্ভৱতী হয় আৰু জীৱন আমূলভাৱে সলনি হৈ যায়। এগৰাকী অবিবাহিত মাতৃ হিচাপে সমাজ আৰু বন্ধু-বান্ধৱীয়ে পৰিহাৰ কৰাৰ পিছতো তেওঁ দৃঢ়ভাবে সমাজৰ সন্মুখীন হোৱাৰ সংকল্পৰ লয়।

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৬৭ বৰ্ষৰ চলচ্চিত্ৰ